pythainlp/thai-wiki-dataset-v4 huggingface dataset:
ไอราวัณ

ไอราวัณ  เป็นตัวละครที่มีบทบาทสำคัญในกรานาโด้ เอสปาด้า ซึ่งเป็นเกมออนไลน์จากประเทศเกาหลี โดยไอราวัณเป็นผู้ใช้วิชามวยไทยในการต่อสู้กับศัตรู และถือเป็นตัวละครเกมออนไลน์ที่นักเล่นเกมออนไลน์ชาวไทยรู้จักกันมากที่สุดในปัจจุบันในฐานะของนักมวยไทย ซึ่งไอราวัณเป็นตัวละครที่ได้รับการเปิดตัวในประเทศไทยครั้งแรกวันที่ 20 สิงหาคม พ.ศ. 2550 
ประวัติตามท้องเรื่อง.
ไอราวัณ เป็นนักมวยไทยผู้มากด้วยฝีมือ เขามีชีวิตอยู่ในอาณาจักรสยามช่วงสมัยยุคเรอเนสซองซ์ ซึ่งอาณาจักรสยามในเกม "กรานาโด้ เอสปาด้า" เป็นทวีปสมมุติที่อยู่อยู่ทางตะวันออกของออร์เปเชีย ชาวออร์เปเชียเรียกคนที่อยู่ทางใต้ของทวีปสยามนี้ว่า ชาว "คาไท" กษัตริย์คาไทได้สนใจวิทยาการของตะวันตก จึงได้ส่งคณะเดินเรือไปเพื่อติดต่อกับชาวตะวันตก เพื่อนำวิทยาการใหม่ๆ กลับมา หนึ่งในคณะเดินทางนั้นก็คือไอราวัณ แต่ในระหว่างเดินเรือ ได้เกิดพายุใหญ่ทำให้เรืออับปาง ไอราวัณจึงลอยคอตามกระแสน้ำมาจนถึงทวีป "กรานาโด้ เอสปาด้า"
ไอราวัณตอนที่เดินทางสู่ท่าเรือโคอิมบรา ได้เกิดพลัดหลงกับมิตรสหาย กระทั่งมีเหล่าอันธพาลเข้ามาหาเรื่อง แต่แล้วเขาก็สามารถใช้วิชามวยไทยปราบลงได้สำเร็จ จากนั้นไม่นาน เขาเกิดมีความปรารถนาที่จะประลองฝีมือกับนักสู้มือเปล่ารายอื่น และเป็นดังที่เขาต้องการ ไอราวัณได้เข้าต่อสู้กับกราเซียโล แต่ทว่าไอราวัณก็เป็นฝ่ายพ่ายแพ้ไป เนื่องจากกราเซียโลใช้ยาพิเศษเข้าช่วย ไอราวัณจึงมีความปรารถนานำยาพิเศษนี้มาใช้บ้าง
ไอราวัณ เริ่มได้ยินถึงข่าวลือเกี่ยวกับมรดกของฟริทส์ ผู้ซึ่งเป็นอาจารย์ของกราเซียโล ภายหลังจากที่ได้พูดคุยกันแล้ว ไอราวัณจึงตัดสินใจขอร่วมเดินทางไปพร้อมกับตัวเอกของเรื่อง เพื่อเข้าทำศึกกรานาโด้ ภายใต้การปกครองของราชอาณาจักรเวสปาโนลาต่อไป
การปลดล็อกตัวละคร.
ไอราวัณ เป็นตัวละครพิเศษในเกมกรานาโด้ เอสปาด้า ซึ่งสามารถปลดล็อกได้โดยผู้เล่นสามารถควบคุมให้ตัวละครที่ใช้อยู่เข้าไปคุยกับไอราวัณที่ท่าเรือโคอิมบราที่กำลังประสบปัญหาพลัดหลงกับพวกพ้อง จากนั้นไอราวัณจะขอเงินเรา 1,000 วิส จากนั้นเหล่าอันธพาลจะเข้ามาทำร้ายไอราวัณ ผู้เล่นต้องกำจัดอันธพาลเหล่านั้นให้หมด ผู้เล่นจะพบว่าไอราวัณบาดเจ็บสาหัส จึงให้ไอเทมโซลคริสตัลแก่ไอราวัณเพื่อฟื้นพลังเป็นจำนวน 10 ชิ้น
เมื่อไอราวัณขอการแนะนำในการประลองฝีมือกับนักสู้ที่มีความสามารถ ตัวเกมจะนำสู่การต่อสู้ระหว่างไอราวัณกับกราเซียโล ก่อนที่ไอราวัณจะเป็นฝ่ายพ่ายแพ้เนื่องจากกราเซียโลใช้ยาพิเศษเข้าช่วย ไอราวัณจึงขอสเตียรอย์โพชั่น 10 ชิ้น กับไทรอัมฟิลเลอร์ 10 ชิ้น มาใช้บ้าง
เมื่อคุยกับไอราวัณอีกครั้ง เขาจะเล่าถึงข่าวลือเกี่ยวกับมรดกของฟริทส์ซึ่งเป็นอาจารย์ของกราเซียโล เกมจะนำสู่ฉากการสนทนาระหว่างไอราวัณกับฟริทส์ เมื่อการสนทนาเสร็จสิ้นไอราวัณจะขอร่วมเดินทางไปกับเรา
การออกแบบเครื่องแต่งกายของไอราวัณ.
ครั้งหนึ่ง ได้มีการจัดการประกวดออกแบบเครื่องแต่งกายชุดคอสทูมสำหรับ NPC ไอราวัณที่จัดขึ้นโดยเอเชียซอฟท์ ในช่วงเดือน 10 เมษายน - 10 พฤษภาคม พ.ศ. 2552 ซึ่งการจัดประกวดออกแบบเครื่องแต่งกายชุดคอสทูมดังกล่าวนี้ มีผู้ร่วมส่งผลงานหลายรูปแบบ และมีผลงานที่เข้ารอบโดยผู้ออกแบบในเบื้องต้นทั้งสิ้นเป็นจำนวนสิบผลงาน โดยได้มีการนำชุดคอสทูมชนะเลิศสำหรับ NPC ไอราวัณที่สร้างจากผลงานอาร์ตเวิร์คมาใช้ในเกมชุดกรานาโด้ เอสปาด้ามาแล้วด้วยเช่นกัน
สโมสรฟุตบอลทหารอากาศ

สโมสรฟุตบอลทหารอากาศ เป็นทีมฟุตบอลของกองทัพอากาศไทย อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เอ็ดดี กอร์โด

เอ็ดดี กอร์โด  เป็นตัวละครจากเกม "เทคเคน" (ปรากฏตัวครั้งแรกใน "เทคเคน 3") โดยเป็นนักสู้ชาวบราซิลผู้นำวิชากาโปเอย์รามาใช้ในการต่อสู้
ประวัติตามท้องเรื่อง.
"เอ็ดดี้ กอร์โด้" เป็นทายาทของตระกูลมหาเศรษฐี และได้รับการศึกษาในโรงเรียนจักรวรรดิ ทว่าตัวเขาเองกับบิดาของเขากลับถูกจับเข้าเรือนจำอย่างไร้ความยุติธรรม สาเหตุจากการต่อต้านจักรวรรดิ ในระหว่างอยู่ในเรือนจำนี้เองที่ทำให้เขาได้พบกับโฮ จิ มอง ผู้ช่ำชองวิชากาโปเอย์รา เอ็ดดี้จึงฝึกฝนวิชาดังกล่าวจากเขา เมื่อเอ็ดดี้ออกมาจากเรือนจำแล้วจึงเข้าร่วมการแข่งขันเทคเคน ที่จัดขึ้นเป็นครั้งที่ 3 เพื่อนำเงินรางวัลมาเป็นทุนในการต้านจักรวรรดิต่อไป
วันเวลาผ่านไป อาจารย์ของเอ็ดดีออกจากเรือนจำ แต่เนื่องด้วยอาจารย์ของเขาอยู่ในวัยชราจึงมีอาการป่วยอย่างหนัก เอ็ดดีรีบพาอาจารย์ของเขาไปโรงพยาบาล แต่แพทย์ได้รายงานว่าอาจารย์ของเขาป่วยหนักมาก ไม่สามารถรักษาให้หายได้ และคาดว่าอยู่ได้ไม่เกิน 6 เดือน แต่เนื่องด้วยมีการจัดการแข่งขันเทคเคนครั้งที่ 5 ขึ้นพอดี เอ็ดดีจึงตัดสินใจเข้าร่วมแข่งขัน เพราะต้องการเทคโนโลยีด้านวิทยาศาสตร์จากบริษัทในเครือของตระกูลมิชิมามารักษาอาจารย์ของเขาซึ่งเป็นปู่ของคริสตี มอนเตโร ให้ได้
การปรากฏตัวในสื่ออื่น.
"เอ็ดดี้ กอร์โด้" ถูกกำหนดให้มีบทบาทสำคัญในภาพยนตร์เรื่อง"เทคเค่น"เช่นกัน โดยมีผู้รับบทเป็นเอ็ดดี คือลาธีฟ คราวเดอร์ (ซึ่งเป็นผู้แสดงเป็นนักสู้คาโปเอร่าในภาพยนตร์เรื่อง"ต้มยำกุ้ง")
กีฬาภูมิภาคเอเชียตะวันตก 1997

กีฬาภูมิภาคเอเชียตะวันตก 1997 เป็นการแข่งขันกีฬาภูมิภาคเอเชียตะวันตกครั้งแรก จัดขึ้นที่กรุงเตหะราน
ประเทศอิหร่าน ในระหว่างวันที่ 19-28 พฤศจิกายน พ.ศ. 2540 มีประเทศเข้าร่วมการแข่งขัน 10 ประเทศ ใน 11 ชนิดกีฬา
       อิหร่าน (เจ้าภาพ)
รถธง

รถธง  หมายถึง รถรุ่นที่ได้ชื่อว่า ดีที่สุด มีชื่อเสียงเกียรติยศมากที่สุด และเป็นความภาคภูมิใจของบริษัทรถแต่ละยี่ห้อ
คำว่า รถธง หรือ Flagship Car มาจากคำว่า เรือธง หรือ Flagship ซึ่งมาจากในสมัยคริสต์ศตวรรษที่ 19 และก่อนหน้านั้น การทำสงครามยังไม่มีเครื่องบิน จึงมีการรบเฉพาะทางบกและทางน้ำ ในการรบทางน้ำ จะต้องใช้เรือเป็นหลัก การรบนั้นคงจะมีประสิทธิภาพมากขึ้นหากส่งกองกำลังไปครั้งละหลายๆ ลำ หรือ กองเรือ (fleet of vessels) และเรือลำหนึ่งในฝูงเรือทั้งหมด จะได้รับเลือกให้เป็นที่ตั้งของหน่วยบัญชาการรบ ซึ่งถือเป็นหัวเรี่ยวหัวแรงหลัก เป็นเอกลักษณ์ เป็นจุดสำคัญ และเป็นความภาคภูมิใจของกองเรือนั้น เป็นศัพท์เฉพาะที่เรียกว่า เรือธง (Flagship)
เรือที่จะได้รับเลือกเป็นเรือธง จะต้องมีคุณสมบัติที่มีขนาดใหญ่ที่สุด หรือเร็วที่สุด หรือใหม่ที่สุด หรือติดอาวุธป้องกันตัวมากที่สุด และมีห้องประชุมขนาดใหญ่พอที่จะรับรองกัปตันของเรือทุกลำในกองเรือ เพื่อที่จะเป็นการสะดวกที่จะใช้เป็นหน่วยบัญชาการรบ และทหารในกองทัพ ต้องใส่ใจและปกป้องเรือธงของพวกเขาไว้อย่างสุดความสามารถ ต่อมาคำว่า Flagship กลายเป็นคำศัพท์แสลงในหลายวงการ ซึ่งจะมีความหมายถึงสิ่งที่เป็นหัวใจหลักขององค์กร
เช่นเดียวกับในวงการธุรกิจรถยนต์ ซึ่งเปรียบบริษัทรถยนต์ว่าเป็นกองเรือ รถรุ่นต่างๆที่ค่ายรถยนต์ผลิตคือเรือรบลำน้อยใหญ่ในกองเรือ และรถรุ่นที่เป็นรถธงคือเรือธง ซึ่งเป็นรุ่นที่ได้ชื่อว่าดีที่สุด มีเกียรติยศมากที่สุดในบรรดารถทุกรุ่น และเป็นความภาคภูมิใจของค่ายรถยนต์ต้นสังกัด
โดยทั่วไปแล้ว รถรุ่นที่ได้รับเลือกให้เป็นรถธง มักเป็นรถรุ่นที่ใหญ่ที่สุด หรูหราที่สุด แพงที่สุดของยี่ห้อนั้น แต่ก็มีบ้างบางยี่ห้อที่ตั้งให้รถขนาดกลางหรือขนาดอื่นๆ เป็นรถธงของพวกเขา ซึ่งแต่ละยี่ห้อได้มีการตั้งรถรุ่นที่เป็นรถธงดังนี้
จากการที่รถธงส่วนใหญ่ มักมีราคาแพง ทำให้รถธงเกือบทุกรุ่น ไม่ใช่รถที่มียอดขายสูงนักเมื่อเทียบกับรุ่นอื่นๆ ในยี่ห้อเดียวกัน แต่รถธงก็ถือเป็นความภาคภูมิใจของค่ายรถต้นสังกัด ค่ายรถส่วนใหญ่จะใส่ใจการผลิตรถธงของเขาอยู่มาก เพราะเป็นรุ่นที่แสดงเอกลักษณ์ของค่ายรถยนต์ที่ชัดเจน เป็นดั่งเรือธงในพาฝูงเรือของพวกเขาการต่อสู้ในสมรภูมิการค้า และเป็นเกียรติประวัติของค่ายรถยนต์ต่อไป
กีฬาภูมิภาคเอเชียตะวันตก 2002

กีฬาภูมิภาคเอเชียตะวันตก 2002 เป็นการแข่งขันกีฬาภูมิภาคเอเชียตะวันตก ครั้งที่ 2 จัดขึ้นที่คูเวตซิตี ประเทศคูเวต ในระหว่างวันที่ 3-12 เมษายน พ.ศ. 2545 มีประเทศเข้าร่วมการแข่งขัน 12 ประเทศ ใน 9 ชนิดกีฬา
       คูเวต (เจ้าภาพ)
สีเทา เพ็ชรเจริญ

สีเทา เพ็ชรเจริญ เป็นชื่อการแสดงของ จรัล เพ็ชรเจริญ เป็นดาราตลกอาวุโส มีบุคลิกเด่นคือแสดงตลกด้วยหน้าตาท่าทาง ลักษณะหลังโกง พุงป่อง เหมือน "เท่ง" ตัวตลกดาราหนังตะลุง ของทางภาคใต้ และถูกนำบุคลิกไปสร้างเป็นตัวการ์ตูนในแอนิเมชันเรื่อง "แดร็กคูล่าต๊อก โชว์"
ประวัติ.
สีเทา เกิดเมื่อวันที่ 7 มิถุนายน พ.ศ. 2475 ที่ตำบลตลาด อำเภอเมืองสุราษฎร์ธานี จังหวัดสุราษฎร์ธานี บิดาคือ จ.ส.อ.เมฆ เพ็ชรเจริญ เป็นอดีตนายทหารเรือ ส่วนมารดาคือ นางจรูญ เพ็ชรเจริญ เป็นแม่ค้าขายขนมหวาน เริ่มเข้าสู่วงการโดยการชักชวนของเสน่ห์ โกมารชุน ให้เป็นมาเป็นนักพากย์ภาพยนตร์ และแสดงภาพยนตร์เป็นตัวประกอบในบทตลกเรื่องแรก คือ ฟ้าธรรมาธิเบศร์ นำโดย วิไลวรรณ-พันคำ ฉายวันที่ 8 มีนาคม พ.ศ. 2499 ตามมาด้วยเรื่อง สี่สิงห์นาวี นำโดย วิไลวรรณ-พันคำ-สุรสิทธิ์ ฉายวันที่ 29 ธันวาคม พ.ศ. 2499 เล็บครุฑ นำโดย อมรา อัศวนนท์ และ ลือชัย นฤนาท ฉายวันที่ 12 พฤษภาคม พ.ศ. 2500 และอีกหลายเรื่อง ต่อมาเข้ารับราชการตำรวจในตำแหน่งโฆษกวงดุริยางค์ตำรวจ ตั้งแต่ประมาณ พ.ศ. 2520 จนเกษียณอายุราชการ
ชีวิตส่วนตัวสมรสกับยุพิน แก้วประเสริฐ มีบุตรสามคน และมีลูกติดจากภรรยาเก่า 1 คน
สีเทาเคยล้มป่วยจากโรคความดันโลหิตสูง และหลอดเลือดแตกในสมองจนเกือบถึงแก่ชีวิต แต่ได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานดอกไม้เยี่ยม ซึ่งทำให้สีเทาสำนึกในพระมหากรุณาธิคุณนี้มาโดยตลอดจนมาถึงช่วงบั้นปลายของชีวิต
กีฬาภูมิภาคเอเชียตะวันตก 2005

กีฬาภูมิภาคเอเชียตะวันตก 2005 เป็นการแข่งขันกีฬาภูมิภาคเอเชียตะวันตก ครั้งที่ 3 แต่เดิมได้มีการจัดขึ้นที่ดามัสกัส
ประเทศซีเรีย ในระหว่างวันที่ 7-17 เมษายน พ.ศ. 2546 ต่อมามีการยกเลิกมาจัดในปี พ.ศ. 2548 ที่โดฮา ประเทศกาตาร์ ในระหว่างวันที่ 1-10 ธันวาคม พ.ศ. 2548 มีนักกีฬาเข้าร่วมการแข่งขัน 1,200 คน จาก 13 ประเทศ ใน 11 ชนิดกีฬา
       กาตาร์ (เจ้าภาพ)
บลังก้า

บลังก้า  เป็นตัวละครจากเกม "สตรีทไฟท์เตอร์" (ปรากฏตัวครั้งแรกใน สตรีทไฟท์เตอร์ II) ซึ่งเป็นนักสู้จากป่าแอมะซอนที่เคยเป็นเด็กพลัดตกเครื่องบินขณะเดินทางไปกับมารดาของตน บลังก้าจึงเติบโตขึ้นมาเป็นนักสู้ที่แลดูคล้ายกับสัตว์ป่า ต่อมา บลังก้าได้ออกเดินทางประลองฝีมือกับนักสู้ทั่วโลก ไปพร้อมๆกับการหาแม่ของตน
นอกจากนี้ ในฉบับหนังสือการ์ตูน บลังก้า เคยช่วยชีวิต แดน ฮิบิกิ ที่เคยหลงเข้าไปในป่าแอมะซอนมาแล้วครั้งหนึ่ง เหตุการณ์ในครั้งนั้นส่งผลให้เกิดมิตรภาพอันดีระหว่างตัวละครทั้งสองคน
ประวัติตามท้องเรื่อง.
บลังก้าเป็นชายคนหนึ่งที่มาจากป่าแอมะซอนในประเทศบราซิล ซึ่งเป็นผู้มีร่างกายเป็นสีเขียว มีความสามารถในการผลิตกระแสไฟฟ้า และในเบื้องต้นดูเหมือนว่าจะไม่มีใครรู้จักบลังก้ามากนัก
บลังก้า ได้พัฒนาฝีมือการต่อสู้เรื่อยมา และได้เข้าร่วมการแข่งขัน เวิลด์วอร์ริเออร์ทัวร์นาเมนท์ครั้งที่สอง ภายหลังจากการแข่งขันเสร็จสิ้น เขาก็ได้พบกับแม่ของตนเองอีกครั้ง ซึ่งแม่ของเขาได้พบว่าบลังก้าออกรายการโทรทัศน์และได้เห็นถึงกำไลข้อเท้าของเขา เธอจำชื่อเดิมของเขาที่มีชื่อว่าจิมมี่ได้อยู่ เธอจึงจำได้ถึงกำไลข้อเท้าที่ได้ให้กับจิมมี่ตอนที่เขายังเป็นเด็กก่อนที่จะเกิดอุบัติเหตุเครื่องบินตก ซึ่งอุบัติเหตุในครั้งนั้นส่งผลให้บลังก้าได้เติบโตในป่าใหญ่ แม้ว่าเขาจะมีการไปมาหาสู่กับหมู่บ้านในท้องถิ่นในบางครั้งก็ตาม
บลังก้าได้แยกทางกับแม่ของเขาเนื่องด้วยมีแต่คนจ้องมองความแปลกประหลาดในตัวเขา และเดินทางสู่ฮ่องกงพร้อมกับแดน ซึ่งได้ตอบคำถามถึงสิ่งที่เหมือนกับการแข่งขันเวิลด์วอร์ริเออร์ครั้งที่สอง ภายหลังจากนั้น บลังก้า, แดน และซากุระ ได้ตัดสินใจร่วมการแข่งขัน S.I.N. ทัวร์นาเมนท์ ด้วยเหตุผลของตัวเองที่ต่างกันออกไป โดยบลังก้าต้องการได้รับชัยชนะและได้รับการยอมรับจากผู้คน ภายหลังจากการต่อสู้สิ้นสุดลง บลังก้าได้พบกับแม่ของตนอีกครั้งหนึ่งในฮ่องกง
นัฐฐพนท์ ลียะวณิช

นัฐฐพนท์ ลียะวณิช (เกิด 1 กันยายน พ.ศ. 2524) ชื่อเล่น ต่าย เป็นนักแสดง นายแบบ ผู้จัดละครชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระและเปิด บริษัท โมจิโต้ เอ็นเตอร์เทนเมนท์ จำกัด, บริษัท มีเดียร์ มีเดีย จำกัด และทำงานเบื้องหลังเป็นผู้จัดละครค่ายมอนทาจเอ็นเตอร์เทนเมนท์ 
ประวัติ.
จบการศึกษาประถมศึกษาที่โรงเรียนฤทธิยะวรรณาลัย มัธยมศึกษาที่โรงเรียนบดินทรเดชา (สิงห์ สิงหเสนี) และปริญญาตรี คณะนิเทศศาสตร์ สาขาวิทยุโทรทัศน์และภาพยนตร์ มหาวิทยาลัยกรุงเทพ
เข้าวงการบันเทิง เริ่มด้วยการเป็นนายแบบ ตามด้วยแสดงภาพยนตร์เรื่อง ยุวชนทหาร และมารับงานละครค่ายยูม่าในบทสมทบหลายเรื่อง กระทั่งได้เป็นพระเอก เลิฟสตรอเบอรี่ 
นอกจากงานแสดง ยังเป็นวีเจเอ็มทีวีไทยแลนด์ รายการ Fast Forward กับวีเจเจน เคยเป็นดีเจ.คลื่น 93.5 EFM และเคยได้รับรางวัลหนุ่มผมสวยน่าลุ่มหลงจากนิตยสารคลีโอ ปี 2544
นอกจากนี้ยังมีบริษัท Mojito Entertainment ผลิตรายการ รายการ The giving ทางช่อง 23 workpoint เวลา 9.30-10.00น. จัดงานอีเว้นท์ และค่าย Montage entertainment ในเครือ บริษัท Mojito Entertainment ซึ่งเป็นผู้จัดละครเรื่องแรกคือเรื่อง "หน้ากากนางเอก" ทางช่องเวิร์คพอยท์
ผลงาน.
ซิตคอม.
ออกอากาศ 5 กันยายน พ.ศ. 2552 – 26 มิถุนายน 2553
จังหวัดโอต-การอน

โอต-การอน  เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส ชื่อจังหวัดโอต-การอนตั้งตามชื่อแม่น้ำการอน ตัวจังหวัดตั้งอยู่ทางตะวันตกเฉียงใต้ของประเทศ โดยมีตูลูซเป็นเมืองหลัก ใน ค.ศ. 2019 จังหวัดนี้มีประชากร 1,400,039 คน
โอต-การอนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก
สถานที่สำคัญและน่าสนใจในจังหวัดโอต-การอน ได้แก่ ปราสาทโบราณต่าง ๆ และอาสนวิหารแม่พระแห่งแซ็ง-แบร์ทร็อง-เดอ-กอแม็งฌ์
จังหวัดแฌร์

แฌร์ (หรือ) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส ตัวจังหวัดตั้งอยู่ทางตะวันตกเฉียงใต้ของฝรั่งเศส โดยมีอ็อชเป็นเมืองหลัก ใน ค.ศ. 2019 จังหวัดนี้มีประชากร 191,377 คน
แฌร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ
จังหวัดฟีนิสแตร์

ฟีนิสแตร์ ([finistɛʁ] ; ,) เป็นจังหวัดที่ตั้งอยู่ในแคว้นเบรอตาญ ประเทศฝรั่งเศส ตัวจังหวัดตั้งอยู่ทางตะวันตกเฉียงเหนือของฝรั่งเศส โดยมีแก็งแปร์เป็นเมืองหลัก ใน ค.ศ. 2019 จังหวัดนี้มีประชากร 915,090 คน
แซ็ง-เรมี-เดอ-พรอว็องส์

แซ็ง-เรมี-เดอ-พรอว็องส์ ([pron]) เป็นเมืองหลวงของจังหวัดบุช-ดูว์-โรนในแคว้นพรอว็องซาลป์โกตดาซูร์ในประเทศฝรั่งเศส เมืองแซ็ง-เรมี-เดอ-พรอว็องส์ตั้งอยู่ทางตอนใต้ของฝรั่งเศส
สิ่งที่น่าสนใจของแซ็ง-เรมี-เดอ-พรอว็องส์คือเป็นเมืองเกิดของนอสตราดามุส
โอแวร์ซูว์รวซ

โอแวร์ซูว์รวซ (ฟังเสียง) เป็นเมืองในจังหวัดวาล-ดวซในแคว้นอีล-เดอ-ฟร็องส์ในประเทศฝรั่งเศส เมืองโอแวร์ซูว์รวซตั้งอยู่ในบริเวณปริมณฑลทางตะวันตกเฉียงเหนือของปารีส
บั๊ก แองเจิล

บั๊ก แองเจิล  เป็นทรานส์แมน (หญิงที่ข้ามเพศเป็นชาย) และเป็นดาราหนังโป๊ที่มีชื่อเสียง ไม่เพียงเขาเป็น 1 ในนักแสดงหนังโป๊ข้ามเพศที่มีชื่อเสียงที่สุดคนหนึ่ง (เขาได้รับรางวัลเอวีเอ็นในสาขานักแสดงข้ามเพศแห่งปี) บั๊ก แองเจิล ยังเป็นผู้สร้างหนัง โปรดิวเซอร์ ทนาย นักการศึกษาและผู้บรรยาย เขายังถือเป็นหนึ่งในหลายคนที่มีภาพลักษณ์และทรานส์แมนที่ชัดเจนในวัฒนธรรมสมัยนิยมปัจจุบัน
ชีวิตส่วนตัว.
จากเว็บไซต์ของเขา แองเจิลบอกว่าตัวเองเป็น ทอมบอย มาตั้งแต่ยังเด็กและวัยรุ่น ในตอนนั้นที่ยังไม่มีวิธีปฏิบัติเกี่ยวกับผู้ไม่พอใจทางเพศ อย่างเช่นการบำบัดโดยการแทนที่ฮอร์โมน เขาเป็นผู้หญิงอยู่หลายปี ที่ไม่พอใจในเพศด้วยการเสพยาและดื่มแอลกอฮอล์ จนเขาสามารถเป็นนางแบบอาชีพได้ เขากล่าวว่าเขาไม่รู้สึกพอใจกับความเป็นตัวตนและสิ่งที่เป็นอยู่ของเขา "ไม่ได้เป็นชีวิตที่เขารัก"
ก้าวสู่อาชีพนักแสดงหนังโป๊.
เมื่อพบว่าไม่มีนักแสดง ข้ามเพศจากหญิงเป็นชายในตลาด เขาจึงเริ่มเปิดเว็บไซต์และเริ่มอาชีพที่ประสบความสำเร็จอย่างรวดเร็ว แองเจิลก็เริ่มผลิตและแสดงในหนังโป๊ของตัวเอง (ที่ชื่อบั๊กแองเจิลเอนเตอร์เทนเมนต์) เขาไม่ได้ผ่าตัดแปลงเพศและยังคงมีอวัยวะเพศหญิงอยู่ เขายังสร้างคำติดหู โดยเรียกตัวเองว่า "ผู้ชายมีจิ๋ม" (The Man With a Pussy)
ในปี 2005 เขายังเป็น นักแสดงข้ามเพศจากหญิงเป็นชายคนแรกที่ในภาพยนตร์โป๊ชายล้วนผลิตให้บริษัทหนังโป๊เกย์ ค่ายไททันที่ชื่อเรื่อง "Cirque Noir". 
ในเดือนมกราคม 2007 แอลเจิงชนะในงานแจกรางวัลเอวีเอ็นในสาขา นักแสดงข้ามเพศแห่งปี เขายังได้รับการเสนอชื่อเข้าชิงนักแสดงข้ามเพศแห่งปี ในปี 2008, 2009, และ 2010 เขายังคงเป็นนักแสดงข้ามเพศจากหญิงคนเดียวที่ได้รับการเสนอชื่อเข้าชิงรางวัล
ในเดือนตุลาคม 2008 เขาปรากฏในหนังสือกำกับโดย เอ็ด พาเวอร์ส ที่ชื่อ "NAKED" เกี่ยวกับอุตสาหกรรมหนังโป๊ เขาถ่ายทำฉากมีเพศสัมพันธ์กับนักแสดงหนังโป๊ วูล์ฟ ฮัดสัน ในสารคดี "NAKED" ด้วย ผลิตโดยช่างภาพที่ชื่อจัสติน ลูบิน
คิม คัพฮวาน

คิม คัพฮวาน (#เปลี่ยนทาง ;) เป็นตัวละครจากเกม "เดอะคิงออฟไฟท์เตอร์ส" (ปรากฏตัวครั้งแรกในเกม Fatal Fury 2) ซึ่งเป็นนักเทควันโดชาวเกาหลี สมาชิกในทีมเกาหลีของ คิม คัพฮวาน ได้แก่ ชาง, ชเว และ จุน ฮุน นอกจากนี้ คิมยังมีบุตรชายสองคน ได้แก่ คิม ดอง ฮวน และ คิม แจ ฮุน โดยทั้งคู่ต่างก็เป็นนักเทควันโด ตลอดจนคิมยังได้รับการกำหนดเป็นตัวละครในเกม "แคปคอม vs. เอสเอ็นเค 2" ด้วยเช่นกัน
ประวัติตามท้องเรื่อง.
คิม คัพฮวาน เป็นครูผู้สอนศิลปะการต่อสู้เทควันโด ผู้มีความภาคภูมิใจที่ส่งเสริมให้โลกรู้จักใช้ศิลปะการต่อสู้นี้เพื่อผดุงความยุติธรรม เขาเคยเดินทางไปสู้กับคราวเซอร์มาแล้วครั้งหนึ่งเพื่อความท้าทาย ในขณะเดินทางนี้เอง ที่ทำให้เขาได้พบกับเทอร์รี่ โบการ์ด และเป็นเพื่อนกันในเวลาต่อมา คิมยินดีช่วยเทอร์รี่เสมอ และยินดีประลองฝีมือเพื่อกระชับมิตร ส่วนในด้านครอบครัว คิมมีภรรยาชื่อเมียง ซุกกับบุตรชายสองคนชื่อคิม ดอง ฮวน กับคิม แจ ฮุน
ในศึกเดอะคิงออฟไฟท์เตอร์ส คิมมักอยู่ร่วมทีมเดียวกันกับ ชาง และ ชอย ซึ่งเป็นสองวายร้ายกลับใจ และยินดีเข้าร่วมทีมตามคำเชิญชวนของคิม โดยมีคิมเป็นหัวหน้าทีม อย่างไรก็ตาม ในศึกเดอะคิงออฟไฟท์เตอร์สครั้งหลัง สมาชิกทีมคิมก็มักมีการเปลี่ยนแปลงอยู่เป็นระยะๆ เช่น เดอะคิงออฟไฟท์เตอร์ส XI ที่คิมอยู่ร่วมทีมเดียวกันกับ เทอร์รี่ โบการ์ด กับดั๊ค คิง รวมไปจนถึง "เดอะคิงออฟไฟท์เตอร์ส XIII" ที่มี หัว ใจ กับ ไรเด็น เข้าร่วมทีม
การตอบรับ.
นักเล่นเกมต่างตอบรับคิมในเกณฑ์ที่ดี โดยมีผลสำรวจจากวารสารและเว็บไซต์หลายแห่ง ในนิตยสารเกมเมสต์ 1997 ฮีโรส์คอลเลกชัน คิมได้รับการโหวตให้เป็นตัวละครที่ได้รับความนิยมอันดับสิบ ใน ค.ศ. 2005 ผลการสำรวจที่จัดทำขึ้นโดยเอสเอ็นเค-เพลย์มอร์ยูเอสเอ เขาได้รับการโหวตให้อยู่ในอันดับสิบด้วยคะแนนโหวต 119 เสียง ในนิตยสารเกมเมสต์ฉบับวันที่ 30 มกราคม ค.ศ. 1995 ในประเทศญี่ปุ่น คิมอยู่ในอันดับที่ 44 ของ 50 สุดยอดตัวละครที่ได้รับความนิยมใน ค.ศ. 1994 ซึ่งอยู่ในอันดับเดียวกันกับตัวละครอื่นๆอีกสามตัว
โรคจากไข่พยาธิตัวตืด

โรคจากไข่พยาธิตัวตืด  เป็นโรคติดเชื้อปรสิตหรือพยาธิชนิดหนึ่ง โรคนี้เป็นสาเหตุของโรคติดเชื้อปรสิตในระบบประสาทส่วนกลางที่พบมากที่สุดทั่วโลก ผู้ป่วยจะเป็นโรคนี้ได้จากการกินเอาไข่ของพยาธิตืดหมู "Taenia solium" เข้าไป แบ่งได้เป็นชนิดที่มีการติดเชื้อในระบบประสาทส่วนกลาง (neurocysticercosis) และติดเชื้อนอกระบบประสาท (extraneural cysticercosis)
การติดเชื้อของเนื้อเยื่อมีสาเหตุจาก ตัวอ่อน (cysticercus) ของพยาธิตืดหมู ("Taenia solium") อาจปรากฏอาการเพียงเล็กน้อยหรือว่าไม่มีอาการเลยเป็นปี ๆ โดยในบางคนอาจจะเกิดเป็นตุ่มที่ผิวหนังหรือกล้ามเนื้อขนาดหนึ่งหรือสองเซนติเมตรและไม่รู้สึกเจ็บปวด หากว่ามีการติดเชื้อที่สมองอาจจะเป็น อาการทางสมอง  หลังจากที่มีตุ่มขึ้นนานหลายเดือนหรือหลายปี อาจจะรู้สึกเจ็บที่ตุ่มเหล่านั้น ตุ่มจะบวมและค่อย ๆ ยุบลง  ในประเทศที่กำลังพัฒนา โรคนี้เป็นหนึ่งในสาเหตุที่พบได้มากที่สุดของอาการชัก
โดยปกติมักเกิดจากการกินอาหารหรือน้ำที่มีไข่ของพยาธิตัวตืดปนเปื้อนอยู่  แหล่งที่พบส่วนใหญ่คือในผักที่ไม่ได้ปรุงสุก  ไข่ของพยาธิตัวตืดมาจาก อุจจาระของผู้ที่มีพยาธิที่โตเต็มวัยอยู่ในร่างกายซึ่งอาการนี้จะเรียกว่าโรคพยาธิตัวตืด โรคพยาธิตัวตืดเป็นอีกโรคหนึ่งที่แตกต่างไปซึ่งเกิดจากการรับประทานถุงน้ำของตัวพยาธิซึ่งปนเปื้อนมากับเนื้อหมูที่ปรุงสุก ๆ ดิบ ๆ ผู้ที่อาศัยอยู่กับผู้ที่มีพยาธิตัวตืดจะมีโอกาสเสี่ยงที่จะเป็นโรคจากไข่พยาธิตัวตืดได้มากกว่า  การวินิจฉัยโรคสามารถทำโดยการดูดถุงน้ำออก  การถ่ายภาพสมองด้วยเครื่องเอ็กซ์เรย์คอมพิวเตอร์หรือซีทีสแกน  การถ่ายภาพรังสีส่วนตัดอาศัยคอมพิวเตอร์หรือการสร้างภาพด้วยเรโซแนนซ์แม่เหล็ก (การตรวจเอ็กซ์เรย์ด้วยคลื่นแม่เหล็กไฟฟ้าหรือ MRI) มีประโยชน์อย่างมากต่อการตรวจวินิจฉัยโรคทางสมอง  และยังพบว่าจำนวนของเซลล์เม็ดเลือดขาวเพิ่มขึ้นซึ่งเรียกอาการนี้ว่าอีโอซิโนฟิลในน้ำหล่อสมองไขสันหลังและจะใช้เลือดเป็นตัวบ่งชี้
การป้องกันโรคทำได้อย่างมีประสิทธิภาพโดยการดูแลสุขอนามัยส่วนบุคคลและการสุขาภิบาล อันได้แก่ การปรุงเนื้อหมูให้สุก ห้องน้ำที่ถูกสุขลักษณะและการมีแหล่งน้ำสะอาด ในการรักษาผู้ที่เป็นโรคพยาธิตัวตืดการป้องกันการแพร่กระจายเป็นเรื่องสำคัญ  ไม่จำเป็นต้องทำการรักษาโรคที่ไม่มีอาการเกี่ยวข้องกับระบบสมอง  การรักษาผู้ที่มีอาการโรคพยาธิตืดหมูขึ้นสมองอาจทำโดยการให้ยาพราซิควอนเทลหรืออัลเบนดาโซล การรักษาด้วยวิธีเหล่านี้อาจจะต้องใช้เวลายาวนาน  อาจจำเป็นต้องใช้ยาสเตียรอยด์ เพื่อป้องกันการอักเสบระหว่างการรักษาและยาป้องกันการชัก การผ่าตัดบางทีอาจใช้รักษาเพื่อตัดถุงน้ำออก  
พยาธิตัวตืดพบได้ทั่วไปในทวีปเอเชีย แอฟริกาใต้สะฮารา และละตินอเมริกา ในบางพื้นที่ประมาณว่าอาจมีผู้ที่ติดเชื้อมากถึง 25% ในประเทศที่พัฒนาแล้วไม่ค่อยพบโรคนี้  โรคนี้เป็นสาเหตุของการเสียชีวิตทั่วโลกประมาณ 1,200 รายในปี ค.ศ. 2010 เพิ่มจาก 700 รายที่พบในปี ค.ศ. 1990 โรคจากไข่ของพยาธิตัวตืดพบได้ในหมูและวัวแต่ไม่ค่อยปรากฏอาการเพราะส่วนใหญ่ตายก่อนที่จะเริ่มมีอาการ มนุษย์เป็นโรคนี้มาโดยตลอดเวลาที่ผ่านมา เป็นหนึ่งในโรคเขตร้อนที่ถูกละเลย
ดาบฟันวิญญาณ

ดาบฟันวิญญาณ หรือ ซันปาคุโต จัดเป็นอาวุธของยมทูต ไวเซิร์ต หรือเม้กระทั่งอารันคาร์นับเป็นอาวุธหลักไม่ว่าจะเป็นตัวดี หรือตัวร้ายในเรื่องบลีช ดาบฟันวิญญาณของยมทูต ปลดปล่อยได้ 2 ขั้น คือ ปลดปล่อยขั้นต้น (ชิไค) และปลดปล่อยสวัสดิกะ (บังไค) สภาพการปลดปล่อยของดาบฟันวิญญาณของยมทูตและไวเซิร์ตคือการเปลี่ยนอาวุธดาบ ไปเป็นอาวุธหนึ่ง แต่การปลดปล่อยดาบของอารันคาร์หรือแก่นพลังของอารันคาร์ สภาพปลดปล่อยของอิจิโกะของดาบฟันวิญญาณก่อนปลดปล่อยมี 3 ประเภท
ดาบฟันวิญญาณของอารันคาร์.
 รายนามดาบฟันวิญญาณของเอสปาด้า สภาพการปลดปล่อยนั้นจะทำให้อารันคาร์กลายเป็นสภาพก่อนเป็นอารันคาร์
ดาบฟันวิญญาณของไวเซิร์ต.
 รายนามดาบฟันวิญญาณของไวเซิร์ด ก็เหมือนดาบฟันวิญญาณของยมทูตทั่วไป(ก็เคยเป็นยมทูตมาก่อนนิ) และรายนามปรากฏหมดแล้ว(ยกเว้นฮัตซ์และมาชิโระ)
กอลมาร์

กอลมาร์ (ฟังเสียง, อัลเซเชียน: Colmer) เมืองกอลมาร์เป็นเมืองหลวงของจังหวัดโอ-แร็งในแคว้นอาลซัสในประเทศฝรั่งเศส เมืองกอลมาร์ตั้งอยู่ทางตะวันออกเฉียงเหนือของฝรั่งเศส
เมืองกอลมาร์ตั้งอยู่บน “เส้นทางไวน์ของอาลซัส” และได้ชื่อว่าเป็น “capitale des vins d'Alsace” (เมืองหลวงแห่งไวน์แห่งอาลซัส)
ในปี ค.ศ. 2006 เมืองกอลมาร์มีประชากรทั้งสิ้น 65,713 คน และในปริมณฑลอีก 120,367 คน กอลมาร์เป็นศูนย์กลางของเขตกอลมาร์ที่มีประชากร 144,700 คนในปี ค.ศ. 2006
กอลมาร์เป็นบ้านเกิดของจิตรกรและช่างแกะพิมพ์มาร์ติน โชนเกาเออร์ และประติมากรเฟรเดริก โอกุสต์ บาร์ตอลดีผู้ออกแบบอนุสาวรีย์เทพีเสรีภาพ กอลมาร์มีชื่อเสียงในการอนุรักษ์เมืองให้ยังคงเป็นเมืองที่มีลักษณะสถาปัตยกรรมและบรรยกาศของเมืองโบราณ ในตัวเมืองเก่าก็มีพิพิธภัณฑ์ คริสต์ศาสนสถาน และร้านค้าและที่อยู่อาศัยที่คงสภาพเหมือนเมืองในยุคกลาง
เอิร์ธเควก (ซามูไรสปีริท)

เอิร์ธเควก  เป็นตัวละครจากเกม ซามูไร สปีริท ซึ่งเป็นหัวหน้ากองโจรที่มีร่างกายสูงใหญ่ มีอาวุธนินจาที่เรียกว่า "คุซาริกามะ" (โซ่มีเคียวตรงปลาย)ขนาดใหญ่เป็นอาวุธ โดยเอิร์ธเควกเป็นผู้ใช้วิชา นินจึตสึที่คิดค้นขึ้นมาเองเพื่อใช้ในการต่อสู้
ประวัติตามท้องเรื่อง.
เอิร์ธเควก เป็นชาวเท็กซัสผู้ได้รับการฝึกฝนจากอาจารย์คนเดียวกันกับที่ฝึกวิชาให้กับกัลฟอร์ดและอายาเมะ แต่เขาก็เลิกฝึกวิชาเสียก่อนเนื่องจากมีความสัมพันธ์ที่ไม่สู้ดีนักต่อกัลฟอร์ด อย่างไรก็ตาม แม้ว่าเขาจะมีร่างกายที่ใหญ่โต แต่เขาก็มีความว่องไวและเหลี่ยมจัด ทักษะนินจึตสึได้รวมเข้ากับความใหญ่โดของเอิร์ธเควกทำให้เขาเป็นนักสู้ที่มีความน่ากลัว เขาใช้ความได้เปรียบเหล่านี้ และมาเป็นหัวหน้าของจอมโจรในภายหลัง เมื่ออามาคุสะ ชิโร่เริ่มสร้างหายนะ เอิร์ธเควกก็ตัดสินใจที่จะออกล่าขุมทรัพย์ที่มีอยู่ทั่วโลก หนึ่งปีต่อมา มิซูกิ ราโชจิน ได้ส่งกระแสจิตมาเพื่อจ้างวานเขา โดยบอกว่าหากเขาได้ฆ่าคนที่เธอบอกไป เธอจะให้สิ่งตอบแทนเป็นทองคำ ภายหลังจากนั้น เอิร์ธเควกกับสมุนได้มุ่งหน้าไปยังมาคาอิ และถูกทำให้ลุ่มหลงโดยสัญญาถึงแหล่งขุมทรัพย์ที่ยิ่งใหญ่ หลังจากที่พวกเขาเข้าไปแล้ว ประตูทางเข้าก็ได้ถูกปิดผนึกลง
พระที่นั่งดุสิตาภิรมย์

พระที่นั่งดุสิตาภิรมย์ สร้างในรัชสมัยพระบาทสมเด็จพระพุทธยอดฟ้าจุฬาโลกมหาราช ตั้งอยู่ริมกำแพงทางด้านทิศะวันตกเฉียงเหนือของพระที่นั่งอมรินทรวินิจฉัย เป็นพลับพลาโถงเสาไม้ลักษณะเป็นอาคารทรงไทย ชั้นเดียวยกพื้นสูง บันไดอยู่ในกำแพงแก้วด้านทิศตะวันออก ภายในยกพื้นตอนกลางสูง มีพระแท่นองค์ประธานอยู่ระหว่างเสาลายทอง หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ประดับกระจก หน้าบันไม้จำหลักรูปเทวดายืนแท่น พระหัตถ์ขวาทรงพระขรรค์ พระหัตถ์ซ้ายทรงตรี ล้อมรอบด้วยลายกระหนกก้านขดเทพพนม พื้นปิดกระจกสี ลายจำหลักลงรักปิดทอง ผนังภายนอกเขียนลายกระหนกก้านแย่งหน้าสิงห์ ผนังภายในเขียนเป็นภาพในสรวงสวรรค์
ด้านทิศเหนือเป็นเกยประทับพระคชาธาร ด้านทิศตะวันตกเป็นเกยประทับพระราชยาน ในสมัยรัชกาลที่ ๓ โปรดเกล้าฯให้แก้ผนังเป็นผนังก่ออิฐฉาบปูนและเขียนสีภายนอกภายใน รัชกาลที่ ๔ โปรดเกล้าฯ ย้ายเกยประทับพระราชยานจากทิศตะวันออกไปทิศเหนือ และย้ายเกยพระคชาธารไปไว้ด้านทิศตะวันออก พระที่นั่งองค์นี้สร้างเป็นพลับพลาเปลื้องเครื่อง ในโอกาสเสด็จพระราชดำเนินขึ้นทรงพระคชาธารหรือทรงพระราชยาน เสด็จฯโดยกระบวนพยุหยาตรา บางโอกาสเป็นพิธีมณฑลในการพระราชพิธีต่าง ๆ
มง-เดอ-มาร์ซ็อง

มง-เดอ-มาร์ซ็อง (ฟังเสียง) เป็นเมืองหลวงของจังหวัดล็องด์ในแคว้นอากีแตน ประเทศฝรั่งเศส เมืองมง-เดอ-มาร์ซ็องตั้งอยู่ทางตะวันตกเฉียงใต้ของประเทศ
อาแฌ็ง

อาแฌ็ง ([aʒɛ̃], ฟังเสียง) เป็นเมืองหลวงของจังหวัดลอเตการอนในแคว้นอากีแตนในประเทศฝรั่งเศส เมืองอาแฌ็งตั้งอยู่ทางตะวันตกเฉียงไต้ของฝรั่งเศส ตัวเมืองตั้งอยู่บนฝั่งแม่น้ำการอน
อาแฌ็งเป็นที่ตั้งของมหาวิหารอาแฌ็ง
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
วีลเนิฟว์-ซูร์-ล็อต

วีลเนิฟว์-ซูร์-ล็อต  เป็นเมืองหลวงของจังหวัดลอเตการอนในแคว้นอากีแตน ประเทศฝรั่งเศส เมืองวีลเนิฟว์-ซูร์-ล็อตตั้งอยู่ทางตะวันตกเฉียงไต้ของประเทศ 
ตัวเมืองเก่าที่ตั้งอยู่บนฝั่งขวาของแม่น้ำล็อตเชื่อมกับฝั่งซ้ายด้วยสะพานที่สร้างมาตั้งแต่คริสต์ศตวรรษที่ 13 โค้งหลักสร้างในสมัยพระเจ้าหลุยส์ที่ 13 แทนโค้งเดิมสองโค้งที่ยาว 118 ฟุต และสูง 59 ฟุต บนฝั่งซ้ายมีกำแพงเมืองจากคริสต์ศตวรรษที่ 13 พร้อมด้วยป้อมประตูสองป้อมชื่อ "Porte de Paris" และ "Porte de Pujols" 
ในตัวเมืองมีคริสต์ศาสนสถานวัดแซ็งเตเตียนที่เป็นแบบกอทิก จากตัวเมืองไปราวหนึ่งกิโลเมตรทางตะวันออกเฉียงเหนือเป็นแอบบีแอ็ส (Eysses) ที่ส่วนใหญ่สร้างในคริสต์ศตวรรษที่ 17 ที่ปัจจุบันใช้เป็นคุก
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
เนรัก

เนรัก  เมืองเนรักเป็นในจังหวัดโล-เตต์-การอนน์ในแคว้นอากีแตนในประเทศฝรั่งเศส เมืองเนรักตั้งอยู่ทางตะวันตกเฉียงไต้ของฝรั่งเศส 
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
นอสเฟอราตู

นอสเฟอราตู อะ ซิมโฟนี ออฟ ฮอร์เรอร์ หรือ ที่นิยมเรียกสั้น ๆ ว่า นอสเฟอราตู (อังกฤษ: Nosferatu: A Symphony of Horror, Nosferatu; เยอรมัน: Nosferatu, eine Symphonie des Grauens) ภาพยนตร์สยองขวัญสัญชาติเยอรมนี ออกฉายในปี ค.ศ. 1922 เป็นภาพยนตร์เงียบขาวดำ
คำว่า นอสเฟอราตู นั้นแปลว่า แวมไพร์ ในภาษาโรมาเนีย
นอสเฟอราตู ดัดแปลงบทภาพยนตร์มาจากนวนิยายของบราม สโตกเกอร์ นักเขียนชาวไอริช เรื่อง "แดรกคูลา" โดยดัดแปลงแบบลอกมาเกือบทั้งหมด โดยคงเนื้อหาเดิมไว้ทั้งหมด เพียงแต่เปลี่ยนชื่อตัวละครและรายชื่อสถานที่เป็นภาษาเยอรมันเท่านั้นเอง เช่น เค้าท์แดร็กคูลา ก็กลายเป็น เค้าท์ออร์ล็อก โจนาธาน ฮากเกอร์ ก็เปลี่ยนเป็น โธมัส ฮุตเตอร์ และสถานที่เกิดเรื่องก็เปลี่ยนจากกรุงลอนดอน เป็นเมืองวิสบอร์ก แทน
นอสเฟอราตู กำกับการแสดงโดย เอฟ.ดับบลิว. เมอเนา ผู้กำกับชาวเยอรมัน ที่เป็นผู้กำกับที่ทรงอิทธิพลอย่างมากต่อแวดวงศิลปะวัฒนธรรมของเยอรมันในคริสต์ทศวรรษ 1920 จนถึงคริสต์ทศวรรษ 1930 โดยเฉพาะภาพยนตร์เยอรมันในแนวศิลปะเอ็กซเพรสชันนิสม์
นักแสดงที่รับบท เค้าท์ออร์ล็อก คือ แม็ก ชเร็ค ซึ่งสวมบทนี้ได้อย่างดีเยี่ยม โดยเฉพาะการแต่งหน้าและการทำท่าทางที่เหมือนแวมไพร์จริง ๆ ซึ่งฉากที่น่าจดจำอย่างยิ่งในภาพยนตร์เรื่องนี้ คือ เงาของเค้าท์ออร์ล็อกที่ฉาดฉายไปที่ฝาผนังตอนที่เดินขึ้นบันได ด้วยหลังที่งองุ้มและเล็บนิ้วที่แหลมยาวน่าเกลียดน่ากลัว
ซึ่งเมื่อฉายแล้ว ภาพยนตร์เรื่องนี้ได้ถูกฟ้องร้องเรื่องลิขสิทธิ์จากภรรยาม่ายของสโตกเกอร์ ผลคือ เมอเนาแพ้ และฟิล์มภาพยนตร์ถูกทำลายทิ้ง แต่ก็ยังมีสำเนาที่ยังหลงรอดมา ซึ่งสาเหตุของการที่มอเนาต้องลอกเลียนเค้าท์แดร็กคูลามาเกือบทั้งหมด ก็ด้วยเรื่องลิขสิทธิ์ที่ก่อนถ่ายทำตกลงกันไม่ได้นั่นเอง 
อย่างไรก็ตาม นอสเฟอราตู เป็นภาพยนตร์ที่ได้รับการกล่าวขานเป็นอย่างมากในแวดวงภาพยนตร์ระดับโลก ในเว็บไซต์IMDb ได้ให้คะแนนภาพยนตร์เรื่องนี้ 8.1 ดาว จากทั้งหมด 10 ดาว และได้กลายมาเป็นแรงบันดาลใจให้กับผู้กำกับสัญชาติเยอรมันอีกคนในยุคปัจจุบันนี้ คือ แวร์เนอร์ แฮร์ซ็อก ได้ชื่อว่าเป็นผู้กำกับที่มีผลงานโดดเด่นเป็นตัวของอีกตัวเองอีกคน สร้างเป็นภาพยนตร์ใหม่อีกครั้งในปี ค.ศ. 1979 ในชื่อ "Nosferatu the Vampyre" และเป็นภาพยนตร์สัญชาติอเมริกันในแนวนอกกระแสในปี ค.ศ. 1999 ชื่อ "Shadow of the Vampire" ซึ่งเป็นเรื่องราวการถ่ายทำนอสเฟอราตูของเมอเนา ที่ได้ชื่อว่าเป็นผู้กำกับที่บ้า และผู้ที่รับบทเป็นเค้าท์ออล็อกนั้นก็เป็นแวมไพร์จริง ๆ นำแสดงโดย จอห์น มัลโควิช เป็น เมอเนา และวิลเลม เดโฟ เป็น ชเร็ค ซึ่งภาพยนตร์เรื่องนี้ได้เคยฉายในประเทศไทยเมื่อต้นปี พ.ศ. 2544 ในแบบจำกัดโรง
นอสเฟอราตู เคยถูกนำมาฉายในโครงการคุยกับหนัง เมื่อวันที่ 9 พฤศจิกายน พ.ศ. 2543 ที่ ห้องกิจกรรมเรวัติ พุทธินันท์ ชั้นใต้ดินของหอสมุดปรีดี พนมยงค์ มหาวิทยาลัยธรรมศาสตร์ ท่าพระจันทร์
แหล่งกำเนิดนิวตรอน

ต้นกำเนิดนิวตรอน  หมายถึงอุปกรณ์ต่าง ๆ ที่ปลดปล่อยนิวตรอนออกมา ไม่จำกัดแค่เครื่องกลไกที่ใช้สร้างนิวตรอนเท่านั้น ตัวแปรต่าง ๆ ของต้นกำเนิดนิวตรอนนั้นขึ้นกับ พลังของนิวตรอนที่ปล่อยออกมาจากต้นกำเนิด อัตราการปลดปล่อยนิวตรอนของต้นกำเนิด ขนาดของต้นกำเนิด ราคาการดูแลรักษาต้นกำเนิด และ ข้อบังคับทางราชการที่เกี่ยวข้องกับต้นกำเนิด อุปกรณ์นี้มีใช้ในหลากหลายสาขา ไม่ว่าจะเป็นฟิสิกส์ วิศวกรรม เวชกรรม อาวุธนิวเคลียร์ การสำรวจปิโตรเลียม ชีววิทยา เคมี พลังงานนิวเคลียร์ และ อุตสาหกรรมอื่น ๆ
โป (จังหวัดปีเรเน-อัตล็องติก)

โป  เป็นเมืองหลวงของจังหวัดปีเรเน-อัตล็องติกในแคว้นอากีแตน ประเทศฝรั่งเศส ที่ตั้งอยู่ทางตอนเหนือของเทือกเขาพิเรนีสของฝรั่งเศส เดิมโปเป็นเมืองหลวงของบริเวณเบอาร์น (Béarn)
โปเป็นที่ตั้งของปราสาทโป
บายอน

บายอน ([bajɔn] ; , ; ,) เป็นเมืองในจังหวัดปีเรเน-อัตล็องติกในแคว้นอากีแตนในประเทศฝรั่งเศส ที่ตั้งอยู่ทางตะวันตกเฉียงใต้ของฝรั่งเศส ตรงปากแม่น้ำแม่น้ำนีฟว์และแม่น้ำอาดูร์ เดิมบายอนเป็นเมืองหลวงของบริเวณเบอาร์น (Béarn)
บายอนเป็นที่ตั้งของมหาวิหารแซ็งต์-มารีแห่งบายอน
ประชากร.
ใน ค.ศ. 2017 เทศบาลนี้มีประชากร 51,228 คน
ปงตวซ

ปงตวซ (ฟังเสียง) เป็นเมืองหลวงของจังหวัดวาล-ดวซในแคว้นอีล-เดอ-ฟร็องส์ในประเทศฝรั่งเศส เมืองปงตวซเป็นเมืองปริมณฑลทางตะวันตกเฉียงเหนือของกรุงปารีส 
ปงตวซเป็นที่ตั้งของมหาวิหารแซ็ง-มากลูแห่งปงตวซ
โอรียัก

โอรียัก (ออกเสียง) เมืองโอรียักเป็นเมืองหลวงของจังหวัดก็องตาลในแคว้นโอแวร์ญในประเทศฝรั่งเศส เมืองโอรียักตั้งอยู่ทางตอนกลางค่อนไปทางใต้ของฝรั่งเศส ตัวเมืองตั้งอยู่บนฝั่งแม่น้ำก็องตาล ชาวเมืองโอรียักเรียกว่า "โอรียากัว" หรือ "ก็องตาเลียง"
โอรียักเป็นที่ตั้งของมหาวิหารนอเทรอดามแห่งโอรียัก
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ซูกาเบบส์

ซูกาเบบส์  เป็นทรีโอแนวป็อปสัญชาติอังกฤษจากลอนดอน ประกอบด้วยสมาชิกคือ ไฮดี เรนจ์, อเมลล์ เบอร์ราบาห์และเจด อีเวน
กลุ่มก่อตั้งในปี 1998 โดยสมาชิกดั้งเดิม ซิโอบาน โดนาฮี, มัตยา บูเอนาและคีชา บูชานัน หลังจากที่ประสบความสำเร็จในช่วงแรกโดนาฮีได้ออกจากวงไปเนื่องจากข้อถกเถียงกัน และเรนจ์เข้าสู่วงในปี 2001 หลังจากนั้นก็ประสบความสำเร็จ โดยมีซิงเกิลอันดับ 1 ซิงเกิลแรกของวงที่ชื่อ "Freak Like Me" จากอัลบั้ม "Angels with Dirty Faces" ออกในปี 2002และยังมีซิงเกิลติดชาร์ตอันดับ 1 อีกอย่าง "Round Round" และ "Hole in the Head" หลังจากนั้นได้เกิดการเปลี่ยนสมาชิกอีกในเดือนธันวาคม 2005 โดยบูเอนาออกจากวงเพื่อไปอยู่กับลูกที่เพิ่งเกิดต้นปี แทนที่โดยเบอร์ราบาห์ และในเดือนกันยายน 2009 วงประกาศออกมา หลังจากที่บูชานันอยู่วงมา 11 ปีก็ขอออกจากวง โดยแทนที่โดยผู้เข้าแข่งขันยูโรวิชัน อีเวน โดยอีเวนได้บันทึกเสียงโดยทันทีในผลงานอัลบั้มชุด "Sweet 7" หลังจากการเปลี่ยนสมาชิกวงมีซิงเกิลติดท็อป 10 ยูเคกับเพลง "About a Girl"
ซูกาเบบส์ออกซิงเกิล 27 ซิงเกิล มี 6 ซิงเกิลติดอันดับ 1 ในสหราชอาณาจักรและ 24 ซิงเกิลติดท็อป 20 และมี 18 ซิงเกิลติดท็อป 10 ในสหราชอาณาจักร พวกเธอยังได้รับรางวัลบริตอวอร์ด ในชื่อกลุ่มศิลปินอังกฤษที่ประสบความสำเร็จที่สุดในคริสต์ศตวรรษที่ 21 
ซูกาเบบส์ ออกอัลบั้มที่ 7 "Sweet 7" อัลบั้มแรกหลังเซ็นสัญญากับค่ายของเจย์-ซีที่ชื่อ ร็อกเนชัน ในเดือนมีนาคม 2009 อัลบั้มยังได้ร่วมงานกับนี-โย, เรดวัน, สตาร์เกต, ไรอัน เทดดี, เฟอร์นันโด การิเบย์ และสมีซซิงตันส์ นอกจากนั้นยังร่วมงานกับฌอน คิงสตัน โดยอัลบั้มชุด "Sweet 7" มีสมาชิกใหม่คือเจด อีเวน ออกขายวันที่ 15 มีนาคม 2010 ในสหราชอาณาจักร
เลอปุย-อ็อง-เวอแล

เลอปุย-อ็อง-เวอแล ([lə pɥi ɑ̃ vəlɛ] ; ,) เป็นเมืองหลวงของจังหวัดโอต-ลัวร์ในแคว้นโอแวร์ญในประเทศฝรั่งเศส เมืองเลอปุย-อ็อง-เวอแลตั้งอยู่ทางตะวันออกเฉียงใต้ของฝรั่งเศส ชาวเมืองเลอปุย-อ็อง-เวอแล เรียกว่า "Ponots"
เลอปุย-อ็อง-เวอแลเป็นที่ตั้งของมหาวิหารนอเทรอดามแห่งปุย และชาเปล Saint Michel d'Aiguilhe บนยอดเนินภูเขาไฟที่สูง 85 เมตรไม่ไกลจากตัวเมืองนัก
ก็อง

ก็อง ([kɑ̃]) เป็นเมืองหลักของจังหวัดกาลวาโดส ในแคว้นนอร์ม็องดี ประเทศฝรั่งเศส พื้นที่เขตเมืองมีประชาดร 105,512 คน (ข้อมูลเมื่อ 2018[ [update]]) ส่วนพื้นที่ปริมณฑลมี 470,000 คน ทำให้ก็องเป็นพื้นที่ปริมณฑลที่มีประชากรมากเป็นอันดับ 2 ของแคว้นนอร์ม็องดี และอันดับที่ 19 ของประเทศฝรั่งเศส และยังเป็นเทศบาลที่มีประชากรมากเป็นอันดับ 3 ในแคว้นนอร์ม็องดี โดยเป็นรองเพียงเลออาฟวร์และรูอ็อง
เมืองก็องเป็นเมืองสำคัญทางประวัติศาสตร์ที่มีสิ่งก่อสร้างสำคัญ ๆ รวมทั้งสิ่งก่อสร้างที่สร้างในสมัยของวิลเลียมแห่งนอร์ม็องดี และเป็นจุดสำคัญจุดหนึ่งของการยกพลขึ้นบกที่นอร์ม็องดีในปี ค.ศ. 1944 ที่ทำลายตัวเมืองไปเสียเป็นอันมาก
ประชากร.
ข้อมูลประชากรในตารางสื่อถึงเขตเทศบาลก็อง โดยเทศบาลนี้ผนวกอดีตเทศบาลVenoixเข้าไปใน ค.ศ. 1952
ความตกลงระหว่างสันตะปาปากับรัฐบาล ค.ศ. 1801

ความตกลง ค.ศ. 1801  คือความตกลงระหว่างจักรพรรดินโปเลียนที่ 1 และ สมเด็จพระสันตะปาปาปิอุสที่ 7 ยืนยันว่าคริสต์ศาสนานิกายโรมันคาทอลิกเป็นศาสนาของชนส่วนใหญ่ในฝรั่งเศสและฟื้นฟูสิทธิต่างๆ ที่มีอยู่เกือบทั้งหมด
ระหว่างการปฏิวัติฝรั่งเศส, รัฐสภาของคณะปฏิวัติฝรั่งเศสได้ทำการยึดทรัพย์สินของคริสต์ศาสนสถานและ ในปี ค.ศ. 1790 ก็ได้ออกกฎหมาย “"ธรรมนูญพลเมืองสำหรับนักบวช"” (Constitution civile du clergé) ซึ่งเท่ากับเป็นการทำให้สถาบันศาสนากลายเป็นกระทรวงการปกครองกระทรวงหนึ่งของรัฐและ ยุบอำนาจของพระสันตะปาปา การกระทำดังกล่าวนี้ก่อให้เกิดความไม่พึงพอใจที่มีต่อความเปลี่ยนแปลงในรูปแบบของความสัมพันธ์ระหว่างสถาบันโรมันคาทอลิกและรัฐบาลฝรั่งเศส กฎหมายที่ออกต่อมายุบเลิกปฏิทินเกรโกเรียนซึ่งเป็นปฏิทินสำคัญของโรมันคาทอลิก และ ทำการยุบเลิกวันสำคัญทางศาสนา
แม้ว่าความตกลงจะฟื้นฟูความสัมพันธ์กับสถาบันพระสันตะปาปา แต่กระนั้นก็ยังเป็นความตกลงที่ฝ่ายรัฐเป็นฝ่ายได้เปรียบ--ดุลยภาพระหว่างสถาบันศาสนาและรัฐเอียงไปทางผลประโยชน์ที่มีต่อจักรพรรดินโปเลียนที่ 1 อย่างแน่นอน
เนื้อหา.
สาระสำคัญของความตกลงก็ได้แก่:
ความตกลงได้รับการยุบเลิกเมื่อมีการแยกสถาบันศาสนาและสถาบันการเมือง ตามพระราชบัญญัติเพื่อการแยกสถาบันศาสนาและสถาบันการเมือง ค.ศ. 1905 แต่ความตกลงบางข้อในสัญญาฉบับเดิมยังคงมีผลต่อภูมิภาพอัลซาซ-โมเซลล์ภายใต้กฎหมายท้องถิ่นที่อยู่ภายใต้การปกครองของเยอรมนีเมื่อกฎหมายได้รับการอนุมัติ
ดับเบิลยูดับเบิลยูอี เอ็นเอ๊กซ์ที (รายการโทรทัศน์)

เอ็นเอกซ์ที (NXT) เป็นรายการโทรทัศน์เกี่ยวกับมวยปล้ำอาชีพ ผลิตโดยดับเบิลยูดับเบิลยูอี(WWE) ที่ออกอากาศทางช่อง Syfy ตั้งแต่วันที่ 23 กุมภาพันธ์ ค.ศ. 2010 ถึง วันที่ 13 มิถุนายน ค.ศ. 2012 โดยเป็นการเข้ามาแทนที่ รายการ ECW ซึ่งยุติการออกอากาศไป เป็นรายการที่รวมกัน ระหว่างเหตุการณ์จริง และสคริปต์ โดยจะเลือกนักมวยปล้ำจาก FCW โดยมีการช่วยเหลือจากนักมวยปล้ำจากรอว์และสแมคดาวน์ 
นอกจากนี้ หลังออกอากาศจบฤดูกาลที่ 5 ได้มีการเปลี่ยนรูปแบบเป็นรายการรายสัปดาห์โดยมีบทสคริปต์และเข็มขัดแชมป์เป็นของรายการเอง และเริ่มออกอากาศในรูปแบบ เว็บแคสต์ ผ่านทางเว็บ WWE.com ตั้งแต่ วันที่ 5 มิถุนายน ค.ศ. 2010 ถึง วันที่ 13 มิถุนายน ค.ศ. 2012 ระหว่างช่วงนี้ ในวันที่ 17 พฤษภาคม ค.ศ. 2012 ได้ปรับการออกอากาศมาเป็นการบันทึกเทปแทน และสามารถรับชมย้อนหลังผ่านทางยูทูป จนกระทั่งเริ่มต้นการออกอากาศทาง WWE Network ด้วยรายการเพย์-เพอร์-วิว NXT Arrival ในวันที่ 27 กุมภาพันธ์ ค.ศ. 2014 รวมทั้งออกอากาศเทปรายการประจำสัปดาห์ในช่องเดียวกันมาจนถึงปัจจุบัน 
กฎของ NXT.
ในแต่ละสัปดาห์จะจับ รูกี้ เจอกับ รู้กี้ (หรือ เจอกับโปร) โดยในชัยชนะในแต่ละครั้งจะนับเป็นสถิติเพื่อใช้หานักมวยปล้ำหน้าใหม่ให้กับ WWE และ
จะมีสิทธิเจอกับแชมป์คนไหนก็ได้ใน เพย์-เพอร์-วิว โดยในวันที่ 11 พฤษภาคม จะเริ่มตัดนักมวยปล้ำคนที่อยู่อันดับท้ายสุดออกจากรายการและจะตัดออกไปเรื่อยๆ จนเหลือคนเดียว นอกจากนี้นักมวยปล้ำที่ชนะการฝึกพิเศษอาจจะได้สิทธิพิเศษต่างด้วย
โดยการจัดอันดับนักมวยปล้ำจะมีส่วนดังนี้
- สถิติ/แพ้ชนะ, ความแข็งแกร่งของคู่ต่อสู้, เอกลักษณ์, ความขยัน
#เปลี่ยนทาง – ผู้ชนะการแข่งขัน
#เปลี่ยนทาง – เซฟ ในการแข่งขัน
#เปลี่ยนทาง – ตัดออกจากการแข่งขันโดย Pros'Poll
#เปลี่ยนทาง – ตัดออกจากการแข่งขันโดยการจัดการ WWE
#เปลี่ยนทาง – ชนะภูมิคุ้มกันก่อนที่จะว่าแบบสำรวจความคิดเห็นโดยเฉพาะและจะไม่มีสิทธิ์ที่จะตัดออก
สงครามสหสัมพันธมิตรครั้งที่หนึ่ง

สงครามประสานมิตรครั้งที่ 1  เป็นส่วนหนึ่งของสงครามปฏิวัติฝรั่งเศสที่เกิดขึ้นระหว่าง ค.ศ. 1793 ถึง ค.ศ. 1797 ที่เป็นการต่อสู้ระหว่างฝ่ายมหาอำนาจพันธมิตรยุโรปโดยมีวัตถุประสงค์ที่จะควบคุมอำนาจของฝรั่งเศส สงครามครั้งนี้เกิดขึ้นหลังจากการเริ่มต้นของสงครามปฏิวัติฝรั่งเศส 
หลังจากการประกาศวัตถุประสงค์ในการประชุมรัฐสภาในการสนับสนุนการปฏิวัติ, การบั่นพระเศียรของพระเจ้าหลุยส์ที่ 16 และ การเปิดคลองเชล็คแล้วก็ได้มีการก่อตั้งพันธมิตรในการต่อต้านฝรั่งเศส 
กลุ่มพันธมิตรเข้าโจมตีฝรั่งเศสทั้งทางบกและทางทะเล โดย ปรัสเซีย และ ออสเตรียทำการโจมตีจากเนเธอร์แลนด์ของออสเตรียและจากแม่น้ำไรน์ และเกรตบริเตนทำการสนับสนุนฝ่ายปฏิวัติในชนบทในฝรั่งเศสและทำการล้อมเมืองตูลง ฝรั่งเศสเสียทีใน ยุทธการเนียร์วินเดน เมื่อวันที่ 18 มีนาคม ค.ศ. 1793 และจากการปฏิวัติภายใน การปฏิวัติวองเด) ซึ่งทำให้เกิดการดำเนินการโต้ตอบอย่างรุนแรงโดยการก่อตั้งคณะกรรมการเพื่อความปลอดภัยของสาธารณชนเมื่อวันที่ 6 เมษายน ค.ศ. 1793 และเพิ่มอายุการเกณฑ์ทหารของผู้มีอายุระหว่าง 18 ถึง 25 ปี ("levée en masse") กองทัพฝรั่งเศสใหม่สามารถทำการต่อต้านผู้รุกรานได้ และขยายตัวออกไปนอกราชอาณาจักร และทำการก่อตั้งสาธารณรัฐบาตาเวียเป็น รัฐบริวารเมื่อเดือนพฤษภาคม ค.ศ. 1795) จากนั้นฝรั่งเศสก็ยึดบริเวณไรน์แลนด์ของปรัสเซียได้ในสนธิสัญญาบาเซิล สเปนลงนามในสนธิสัญญาอีกฉบับหนึ่งกับฝรั่งเศส (สนธิสัญญาบาเซิลฉบับที่สอง) หลังจากนั้นฝรั่งเศสก็วางแผนที่จะรุกรานเยอรมนีและตอนเหนือของอิตาลี
ปราสาทชั้นใน

ปราสาทชั้นใน (ออกเสียง) คือบริเวณภายในสุดของระบบป้อมปราการที่มักจะหมายถึงบริเวณรอบหอกลางซึ่งเป็นระบบป้องกันด่านสุดท้ายของปราสาท
“Enceinte” มาจากภาษาละติน “cinctus” ที่แปลว่า “ภายใน” 
เมื่อใช้เกี่ยวกับสถาปัตยกรรมหมายถึงบริเวณติดกับมหาวิหาร, แอบบี หรือปราสาท
เด็ก ๆ ของพระเจ้าและรองเท้าที่หายไป

เด็ก ๆ ของพระเจ้าและรองเท้าที่หายไป (เปอร์เซีย: بچه‌های آسمان) เป็นภาพยนตร์สัญชาติอิหร่าน ฉายภายในประเทศอิหร่านเมื่อปี ค.ศ. 1997 เขียนบทภาพยนตร์และกำกับการแสดงโดย มาจิด มาจิดี
เนื้อเรื่อง.
อาลี เด็กน้อยจากครอบครัวที่ยากจนในกรุงเตหะราน ได้ทำรองเท้าที่เพิ่งซ่อมมาของ ซาร่าห์ น้องสาว หายในระหว่างที่เดินทางกลับจากโรงเรียนมาบ้าน โดยอาลีเมื่อกลับมาถึงบ้านรู้สึกเจ็บเท้า ก็จะแช่เท้าไว้กับบ่อปลาทองหน้าบ้านให้ปลาทองมาตอดเท้า อาลีเชื่อพ่อกับแม่ไม่มีเงินพอที่จะซื้อรองเท้าคู่ใหม่ให้แน่ จึงตกลงกับซาร่าห์จะเก็บเรื่องนี้ไว้เป็นความลับไม่ให้พ่อแม่รู้
ต่อมา อาลีกับซาร่าห์ได้วางแผนขึ้นมา โดยให้ซาร่าห์สวมรองเท้าไปโรงเรียนในตอนเช้า แล้วอาลีจะนำรองเท้านั้นมาใส่กลับบ้านในตอนบ่าย แต่แล้วซาร่าห์ก็ได้พบว่า รองเท้าคู่ที่หายไปนั้นบัดนี้ตกไปอยู่กับเด็กผู้หญิงอีกคนหนึ่งในโรงเรียนเดียวกัน ซาร่าห์กับอาลีได้สะกดรอยตามเด็กคนนั้นไปจนถึงบ้าน ก็พบว่าพ่อของเด็กหญิงคนนั้นตาบอด และมีอาชีพเร่ขายของเล็ก ๆ น้อย ๆ ประทังชีวิต และชีวิตครอบครัวก็ดูเหมือนจะลำบากกว่ามาก ในที่สุดซาร่าห์และอาลีก็ล้มเลิกความคิดที่ทวงคืนรองเท้าคู่นั้นมา
ไม่กี่วันต่อมา อาลีอ่านเจอประกาศรับสมัครแข่งขันวิ่งมาราธอนสำหรับนักเรียนชาย ซึ่งรางวัลที่ 3 จะเป็นรองเท้าผ้าใบคู่ใหม่เอี่ยม แม้จะต้องเจอกับอุปสรรคอยู่บ้าง แต่อาลีก็ตั้งใจอย่างยิ่งที่จะคว้ารางวัลที่ 3 นี้มาให้ได้ โดยไม่สนรางวัลที่ 1 หรือรางวัลที่ 2 เลย
ความสำเร็จ.
"Children of Heaven" เป็นภาพยนตร์จากประเทศอิหร่านอีกเรื่องหนึ่ง ที่มีเนื้อหาเกี่ยวกับชีวิตของเด็ก ๆ ท่ามกลางเมืองใหญ่ในประเทศ เช่นเดียวกับ "The White Balloon" (ค.ศ. 1995) ที่ประสบความสำเร็จอย่างมากก่อนหน้านั้น ของจาฟาร์ ปานาฮี และ "The Mirror" (ค.ศ. 1997) ของจาฟาร์ ปานาฮี อีกเช่นกัน ภาพยนตร์เรื่องนี้ด้รับการเสนอเข้าชิงรางวัลออสการ์ สาขาภาพยนตร์ต่างประเทศยอดเยี่ยม ประจำปี ค.ศ. 1999 แต่ไม่ได้รับรางวัล (ซึ่งภาพยนตร์เรื่องที่ได้รับรางวัลนี้คือ "Life Is Beautiful" ของโรแบร์โต เบนิญี่)
ในประเทศไทย ภาพยนตร์เรื่องนี้เข้าฉายเฉพาะที่ลิโด้เพียงแห่งเดียวเท่านั้น เมื่อวันที่ 1 กุมภาพันธ์ พ.ศ. 2543 โดยฉายเป็นภาษาเปอร์เซีย บรรยายไทย
สำหรับในเว็บไซต์IMDb ได้ให้คะแนนภาพยนตร์เรื่องนี้ไว้ 8.0 ดาว จากทั้งหมด 10 ดาว
ขาหมู

ขาหมู อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
กีฬาภูมิภาคเอเชียตะวันออก

กีฬาภูมิภาคเอเชียตะวันออก เป็นมหกรรมกีฬาที่จัดโดยสมาคมกีฬาเอเชียตะวันออก (ชื่อย่อ: อีเอจีเอ; EAGA) และมีการจัดขึ้นทุกๆ 4 ปี ตั้งแต่ปี ค.ศ. 1993 ถึง ค.ศ. 2013 นักกีฬาที่เข้าร่วมแข่งขันมาจากประเทศในเอเชียตะวันออกและดินแดนของสภาโอลิมปิกแห่งเอเชีย (OCA) รวมถึงเกาะกวมซึ่งอยู่ในมหาสมุทรแปซิฟิกซึ่งเป็นสมาชิกของคณะกรรมการโอลิมปิกแห่งชาติโอเชียเนีย
กีฬาภูมิภาคเอเชียตะวันออกเป็น 1 ใน 5 กีฬาภูมิภาคของโอซีเอ ได้แก่ กีฬาภูมิภาคเอเชียกลาง, กีฬาภูมิภาคเอเชียใต้, กีฬาภูมิภาคเอเชียตะวันออกเฉียงใต้ (ซีเกมส์) และ กีฬาภูมิภาคเอเชียตะวันตก
ทั้งนี้ การแข่งขันสิ้นสุดในปี ค.ศ. 2013 โดยจะมีการจัดกีฬาเยาวชนเอเชียตะวันออกขึ้นแทนในปี ค.ศ. 2019 ที่กรุงไทเป ไต้หวัน
ประเทศที่เข้าร่วม.
สมาชิกทั้งหมด 8 ประเทศของคณะกรรมการโอลิมปิกแห่งชาติได้รับการยอมรับจากสมาคมกีฬาเอเชียตะวันออก และ 1 ประเทศของคณะกรรมการโอลิมปิกแห่งชาติโอเชียเนียได้รับการยอมรับจากคณะกรรมการโอลิมปิกแห่งชาติ
<templatestyles src="Div col/styles.css"/>
1
คาซัคสถาน เป็นอดีตสมาชิกของอีเอจีเอ ขณะนี้มีส่วนร่วมในกีฬาภูมิภาคเอเชียกลาง
ยูเอช-1 ไอระควอย

ยูเอช-1 ไอระควอย  หรือ ฮิวอี้ เป็นเฮลิคอปเตอร์ทางการทหารที่มีหนึ่งเครื่องยนต์ ใบพัดหลักสองใบ และใบพัดหางสองใบ มันถูกสร้างขึ้นโดยเบลล์ เฮลิคอปเตอร์ให้กับกองทัพบกสหรัฐที่ต้องการเฮลิคอปเตอร์สำหรับขนส่งผู้บาดเจ็บในปีพ.ศ. 2495 และทำการบินครั้งแรกในวันที่ 20 ตุลาคม พ.ศ. 2499 การผลิตเริ่มขึ้นในเดือนมีนาคม พ.ศ. 25
03 ยูเอช-1 เป็นเฮลิคอปเตอร์เครื่องยนต์กังหันรุ่นแรกที่เข้าสู่ระบบการผลิตให้กับกองทัพสหรัฐ และมีมากกว่า 16,000 ลำที่ถูกผลิตออกมาทั่วโลก
การรบครั้งแรกของยูเอช-1 ในกองทัพสหรัฐคือสงครามเวียดนาม ด้วยชื่อเดิมคือเอชยู-1 ("HU-1") ทำให้มันได้ชื่อเล่นว่า ฮิวอี้ ("Huey") ในเดือนพฤศจิกายน พ.ศ. 2505 มันก็เปลี่ยนไปใช้ชื่อยูเอช-1 แต่คำว่าฮิวอี้ยังคงใช้กันโดยทั่วไป มียูเอช-1 ประมาณ 7 พันลำที่ร่วมรบในสงครามเวียดนาม
หม่อมหลวงปิยาภัสร์ ภิรมย์ภักดี

หม่อมหลวงปิยาภัสร์ ภิรมย์ภักดี (ราชสกุลเดิม: กฤดากร; 8 พฤษภาคม พ.ศ. 2505) นักธุรกิจชาวไทย ที่เป็นผู้รับบทเป็นพระสุริโยทัย ในภาพยนตร์เรื่อง "สุริโยไท" ซึ่งกำกับโดยหม่อมเจ้าชาตรีเฉลิม ยุคล
ประวัติ.
หม่อมหลวงปิยาภัสร์ ภิรมย์ภักดี เป็นบุตรีของหม่อมราชวงศ์ยงสวาสดิ์ กฤดากร อดีตรองผู้อำนวยการสำนักงานทรัพย์สินส่วนพระมหากษัตริย์ กับท่านผู้หญิงวิยะฎา กฤดากร ณ อยุธยา มีน้องชายหนึ่งคน คือ หม่อมหลวงชโยทิต กฤดากร
บิดาเป็นโอรสของหม่อมเจ้าเสริมสวาสดิ์ กฤดากร กับหม่อมหลวงแส กฤดากร (ราชสกุลเดิม: สนิทวงศ์; เป็นพี่สาวต่างมารดาของหม่อมหลวงบัว กิติยากร) ส่วนมารดาเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่เสียชีวิตจากอุบัติเหตุเฮลิคอปเตอร์ผู้ตามเสด็จตกที่จังหวัดนราธิวาส เมื่อปี พ.ศ. 2540 เธอสำเร็จการศึกษาจากโรงเรียนสาธิตจุฬาลงกรณ์มหาวิทยาลัย, โรงเรียนจิตรลดา และปริญญาตรี เอกประวัติศาสตร์ คณะครุศาสตร์ จุฬาลงกรณ์มหาวิทยาลัย
หม่อมหลวงปิยาภัสร์ สมรสกับ จุตินันท์ ภิรมย์ภักดี อดีตประธานเจ้าหน้าที่บริหารและกรรมการผู้จัดการใหญ่ บริษัท บุญรอดบริวเวอรี่ จำกัด บุตรของจำนงค์ กับคุณหญิงสุภัจฉรี ภิรมย์ภักดี มีบุตร 3 คน คือ 
การแสดง.
หม่อมหลวงปิยาภัสร์ ภิรมย์ภักดี เป็นที่รู้จักโดยทั่วไปจากการรับบทเป็นสมเด็จพระสุริโยทัย ในภาพยนตร์เรื่อง "สุริโยไท" ของ หม่อมเจ้าชาตรีเฉลิม ยุคล และ รับบทเป็น หม่อมเจ้าใจทิพย์ เทวพรหม ในเรื่อง ใจพิสุทธิ์ 
การทำงาน.
หลังการเสียชีวิตของท่านผู้หญิงวิยะฎาผู้เป็นมารดา เธอได้เข้าถวายงานบางส่วนในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เช่น การตามเสด็จ และถวายงานเกี่ยวกับฉลองพระองค์ และสิ่งของต่าง ๆ ที่ต้องประสงค์ รวมทั้งจะเป็นผู้หนึ่งที่เดินแบบถวาย เมื่อครั้งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นำแฟชั่นโชว์ผ้าไหมไทย ไปแสดงในประเทศต่าง ๆ ด้วย
หม่อมหลวงชโยทิต กฤดากร

หม่อมหลวงชโยทิต กฤดากร (เกิด 18 พฤษภาคม พ.ศ. 2510) ชื่อเล่น "คุณปืน" เป็นผู้แทนการค้าไทย ในรัฐบาล 2 ชุด คือรัฐบาลเศรษฐา ทวีสิน และรัฐบาลพลเอก ประยุทธ์ จันทร์โอชา อดีตสมาชิกสภาผู้แทนราษฎรแบบบัญชีรายชื่อ และหัวหน้าทีมเศรษฐกิจ พรรครวมไทยสร้างชาติ เป็นบุตรชายของหม่อมราชวงศ์ยงสวาสดิ์ กฤดากร อดีตรองผู้อำนวยการสำนักงานทรัพย์สินส่วนพระมหากษัตริย์ กับท่านผู้หญิงวิยะฎา กฤดากร ณ อยุธยา มีพี่สาว 1 คน คือ หม่อมหลวงปิยาภัสร์ ภิรมย์ภักดี
หม่อมหลวงชโยทิตสำเร็จการศึกษาระดับปริญญาตรี เกียรตินิยมสาขาประวัติศาสตร์เศรษฐกิจ จาก มหาวิทยาลัยลอนดอน เคยดำรงตำแหน่งกรรมการและกรรมการผู้จัดการใหญ่ บริษัทหลักทรัพย์ เจพีมอร์แกน (ประเทศไทย) ตั้งแต่ 1 ตุลาคม พ.ศ. 2552 จนถึง พฤศจิกายน พ.ศ. 2563 ต่อมา บริษัท ปตท. จำกัด (มหาชน) ได้แต่งตั้ง หม่อมหลวงชโยทิต ให้ดำรงตำแหน่งกรรมการแทน ศ.ดร.สุพจน์ เตชวรสินสกุล ที่ลาออก
ต่อมาเมื่อวันที่ 7 มกราคม พ.ศ. 2564 บริษัท โทรคมนาคมแห่งชาติ จำกัด (มหาชน) ซึ่งเกิดจากการควบรวมกิจการระหว่างทีโอที และ กสท โทรคมนาคม ได้แต่งตั้งให้หม่อมหลวงชโยทิตเป็นประธานกรรมการคนแรก และเมื่อวันที่ 3 กุมภาพันธ์ สุพัฒนพงษ์ พันธ์มีเชาว์ รองนายกรัฐมนตรี ได้แต่งตั้งให้หม่อมหลวงชโยทิตเป็นหัวหน้าทีมในการติดต่อทาบทามนักลงทุนรายใหญ่ในประเทศ และภาคเอกชนในต่างประเทศ
ในปี พ.ศ. 2565 ได้รับแต่งตั้งเป็นที่ปรึกษานายกรัฐมนตรี ทำหน้าที่ผู้แทนการค้าไทย เป็นคนแรกของรัฐบาลพลเอก ประยุทธ์ จันทร์โอชา ในวันที่ 23 มีนาคม พ.ศ. 2566 หม่อมหลวงชโยทิตได้เปิดตัวเป็นสมาชิกพรรครวมไทยสร้างชาติ พร้อมทำหน้าที่เป็นหัวหน้าทีมเศรษฐกิจของพรรค เขาลงสมัคร สส. แบบบัญชีรายชื่อลำดับที่ 4 ของพรรคในการเลือกตั้งปีเดียวกัน และได้รับการเลือกตั้ง แต่ต่อมาได้ลาออกจากตำแหน่ง สส. เมื่อวันที่ 1 ธันวาคม และเมื่อวันที่ 12 ธันวาคม คณะรัฐมนตรีในรัฐบาลเศรษฐา ทวีสิน ได้มีมติแต่งตั้งให้หม่อมหลวงชโยทิตเป็นที่ปรึกษานายกรัฐมนตรี และกลับมาทำหน้าที่ผู้แทนการค้าไทยอีกครั้ง
ปราสาทกาโวเดิง

ปราสาทกาโวเดิง  เป็นปราสาทที่ตั้งอยู่ที่หมู่บ้านกาโวเดิงในจังหวัดโล-เตต์-การอนน์ในแคว้นอากีแตนในประเทศฝรั่งเศส ปราสาทกาโวเดิงตั้งอยู่บนเนินหินสูงเหนือแม่น้า หอกลางที่สร้างขึ้นในคริสต์ศตวรรษที่ 13 สูง 25 เมตร
ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. hhh
มหัศจรรย์มนต์รักเจ้าชายกบ

มหัศจรรย์มนต์รักเจ้าชายกบ  เป็นภาพยนตร์อเมริกันแนวแอนิเมชั่น มิวสิคัล โรแมนติก แฟนตาซี ตลก ที่ออกฉายในปี ค.ศ. 2009 ผลิตโดยวอลท์ดิสนีย์แอนนิเมชันสตูดิโอ จัดจำหน่ายโดยวอลท์ดิสนีย์พิคเจอร์ส ถือเป็นภาพยนตร์แอนิเมชันเรื่องยาวของดิสนีย์ลำดับที่ 49 เนื้อเรื่องดัดแปลงจากวรรณกรรมเรื่อง"เดอะฟร็อกพรินเซส"โดยเอลิซาเบธ ดอว์สัน เบเกอร์ ซึ่งดัดแปลงมาจากนิทานกริมม์เรื่องเจ้าชายกบอีกทีหนึ่ง
เตตราโลจี ออฟ ฟาลโลต์

เตตราโลจี ออฟ ฟาลโลต์  เป็นโรคหัวใจพิการแต่กำเนิดชนิดหนึ่งที่ประกอบด้วยลักษณะเฉพาะสี่อย่าง เป็นสาเหตุของโรคหัวใจพิการแต่กำเนิดชนิดที่ทำให้ผู้ป่วยเขียวที่พบบ่อยที่สุดคือเป็นสาเหตุประมาณร้อยละ 55–70 โรคนี้ได้รับการอธิบายครั้งแรกเมื่อ ค.ศ. 1672 โดยนีล สเตนเซน, เมื่อ ค.ศ. 1773 โดยเอ็ดเวิร์ด แซนดิฟอร์ต, และเมื่อ ค.ศ. 1888 โดยแพทย์ชาวฝรั่งเศส เอเตียน-ลุย ซาร์ตูร์ ฟาโล  ซึ่งเป็นที่มาของชื่อโรคนี้
ลักษณะทางกายวิภาค.
ความผิดปกติตั้งต้นสี่อย่าง.
คำว่า "เตตราโลจี" เป็นภาษาอังกฤษหมายถึงการมีลักษณะ 4 อย่าง ใช้ในหลายแวดวงเช่น แวดวงวรรณกรรม ในที่นี้หมายถึงการที่โรคนี้มีลักษณะปรากฏ 4 อย่าง ดังนี้
กีฬาภูมิภาคเอเชียตะวันออก 2001

กีฬาภูมิภาคเอเชียตะวันออก 2001 เป็นการแข่งขันกีฬาภูมิภาคเอเชียตะวันออก ครั้งที่ 3 จัดขึ้นที่เมืองโอซากะ ประเทศญี่ปุ่น ในระหว่างวันที่ 19-27 พฤษภาคม พ.ศ. 2544 มีประเทศเข้าร่วมการแข่งขันทั้งสิ้น 10 ประเทศ ใน 15 ชนิดกีฬา
กีฬาภูมิภาคเอเชียตะวันออก 2005

กีฬาภูมิภาคเอเชียตะวันออก 2005 เป็นการแข่งขันกีฬาภูมิภาคเอเชียตะวันออก ครั้งที่ 4 จัดขึ้นที่เขตบริหารพิเศษมาเก๊า ซึ่งเป็นเขตบริหารพิเศษของ ประเทศสาธารณรัฐประชาชนจีน ในระหว่างวันที่ 29 ตุลาคม -6 พฤศจิกายน พ.ศ.2548 มีประเทศเข้าร่วมการแข่งขันทั้งสิ้น 9 ประเทศ ใน 17 ชนิดกีฬา
       เขตบริหารพิเศษมาเก๊า (เจ้าภาพ)
กีฬาภูมิภาคเอเชียตะวันออก 2009

กีฬาภูมิภาคเอเชียตะวันออก 2009 เป็นการแข่งขันกีฬาภูมิภาคเอเชียตะวันออก ครั้งที่ 5 จัดขึ้นที่ฮ่องกง ซึ่งเป็นเขตบริหารพิเศษอีกแห่งหนึ่งของ ประเทศสาธารณรัฐประชาชนจีน ในระหว่างวันที่ 5-13 ธันวาคม พ.ศ.2552 มีประเทศเข้าร่วมการแข่งขันทั้งสิ้น 9 ประเทศ และนักกีฬา 2,377 คน ใน 17 ชนิดกีฬา
สรุปเหรียญการแข่งขัน.
มีการชิงชัยกันทั้งสิ้น 262 เหรียญทอง ซึ่งประเทศจีนสามารถครองเจ้าเหรียญทองได้เป็นสมัยที่ 5 ติดต่อกัน
       เขตบริหารพิเศษฮ่องกง (เจ้าภาพ)
ร็อกอะบิลลี

ร็อกอะบิลลี  เป็นหนึ่งในแนวเพลงในรูปแบบร็อกแอนด์โรลยุคแรกสุด เกิดในช่วงต้นคริสต์ทศวรรษ 1950
คำว่า ร็อกอะบิลลี เป็นคำผสมระหว่างคำว่า ร็อก (จากร็อกแอนด์โรล) และคำว่า ฮิลบิลลี หรือเพลงคันทรี (มักเรียกว่าดนตรีฮิลบิลลีในคริสต์ทศวรรษ 1940 และ 1950) ที่ต่อมาแนวเพลงเริ่มพัฒนาอย่างมาก แนวเพลงอื่นที่มีอิทธิพลต่อดนตรีร็อกอะบิลลี อย่างเช่น เวสเทิร์นสวิง, บูกีวูกี และริธึมแอนด์บลูส์ แนวเพลงต้นกำเนิดส่วนใหญ่มาจากทางใต้ของสหรัฐอเมริกา
ดนตรีมีอิทธิพลและได้รับความนิยมลดน้อยลงในคริสต์ทศวรรษ 1960 แต่ในระหว่างช่วงปลายคริสต์ทศวรรษ 1970 และต้นคริสต์ทศวรรษ 1980 ร็อกอะบิลลีได้กลับมาฟื้นคืนความนิยมอีกครั้ง ที่ยังคงทนอยู่ถึงปัจจุบัน โดยมากภายใต้แนวเพลงย่อยของร็อกอะบิลลี
เจฟฟ์ บั๊กลีย์

เจฟฟรีย์ สกอต บั๊กลีย์  (17 พฤศจิกายน ค.ศ. 1966 - 29 พฤษภาคม ค.ศ. 1997) หรือโตมาในชื่อ สก็อตตี มัวร์เฮด  เป็นนักร้อง-นักแต่งเพลง และนักกีตาร์ชาวอเมริกัน เขาเป็นบุตรชายของทิม บั๊กลีย์ นักดนตรีเช่นกัน หลังจากหนึ่งทศวรรษที่เขาทำงานเป็นมือกีตาร์รับจ้างในลอสแอนเจลิส บั๊กลีย์ก็มีชื่อเสียงมากขึ้นในต้นคริสต์ทศวรรษ 1990 โดยเล่นเพลงทำใหม่ของศิลปินอื่น ในงานแสดงที่อีสต์วิลเลจ ในแมนฮัตตัน อย่างเช่น งานแสดงที่บาร์ Sin-é ที่เขาค่อย ๆ เพิ่มความเป็นตัวเองเข้าไปมากขึ้น หลังจากที่เขาปฏิเสธค่ายเพลงที่สนใจเขาไปหลายค่าย รวมถึงผู้จัดการของพ่อเขาที่ชื่อ เฮิร์บ โคเฮน เขาก็ได้เซ็นสัญญากับค่ายเพลงโคลัมเบีย โดยได้รวบรวมสมาชิกวงและบันทึกเสียงผลงานสตูดิโออัลบั้มเพียงชุดเดียวของเขาที่ชื่อ "Grace"
มากกว่า 2 ปีที่วงออกทัวร์เพื่อประชาสัมพันธ์อัลบั้ม รวมถึงคอนเสิร์ตในสหรัฐอเมริกา ยุโรป ญี่ปุ่นและออสเตรเลีย เขาก็ได้หยุดทัวร์ไปในปี 1996 และพยายามไม่บ่อยครั้งที่จะบันทึกเสียงอัลบั้มชุดที่ 2 ในนิวยอร์กโดยมีทอม เวอร์เลน เป็นโปรดิวเซอร์ ในปี 1997 บั๊กลีย์ย้ายไปอยู่เมมฟิส รัฐเทนเนสซี เพื่อจะทำงานอัลบั้มต่อ จะมีชื่ออัลบั้มว่า "My Sweetheart the Drunk" ได้บันทึกเสียงเดโม่ 4 เพลงอยู่หลายครั้ง และยังแสดงเดี่ยวในโชว์ที่งานท้องถิ่น ขณะที่รอสมาชิกวงของเขาจากนิวยอร์ก เขาจมน้ำระหว่างการว่ายน้ำตอนเย็น สวมเสื้อผ้าเต็มชุด ในแม่น้ำมิสซิสซิปปี พบร่างของเขาเมื่อวันที่ 4 มิถุนายน ค.ศ. 1997
หลังจากที่เขาเสียชีวิต ก็มีการออกผลงานของเขาหลังการตาย รวมถึงรวมเพลง 4 เพลงเดโม่และการบันทึกเสียงในเพลงจากอัลบั้มชุดที่ 2 ที่ยังทำไม่เสร็จ "My Sweetheart the Drunk" และผลงานเพิ่มเติมในอัลบั้มเปิดตัว "Grace" และผลงานแสดงสด อีพีชุด "Live at Sin-é" ก็ประสบความสำเร็จบนชาร์ต กับซิงเกิล "Hallelujah" เพลงเก่าของเลนเนิร์ด โคเฮน ที่ติดชาร์ตอันดับ 1 บนบิลบอร์ดในชาร์ตฮอตดิจิทัลซองส์ ในเดือนมีนาคม 2008 และยังติดอันดับ 2 บนยูเคซิงเกิลส์ชาร์ต ในช่วงคริสต์มาสปี 2008 ผลงานของบั๊กลีย์ยังคงได้รับความนิยม และยังติดอยู่ในรายชื่อยอดเยี่ยมทางดนตรีของสื่อ
อดิสรณ์ พึ่งยา

อดิสรณ์ พึ่งยา มีชื่อเล่นว่า หนุ่ม หรือที่รู้จักกันดีในนามปากกาว่า JACKIE เกิดเมื่อวันที่ 25 พ.ศ. 2513 ( ปี) ที่โรงพยาบาลศิริราช กรุงเทพมหานคร ใช้ชีวิตจนถึง 7 ขวบจึงกลับไปอยู่ที่บ้านเกิดของบิดามารดาที่ บ้านโพธิ์ ต.บ้านกุ่ม อ.สองพี่น้อง จ.สุพรรณบุรี จบการศึกษาระดับมัธยมจากโรงเรียนสองพี่น้องวิทยา ปริญญาตรีจากคณะครุศาสตร์ จุฬาลงกรณ์มหาวิทยาลัย เมื่อปี พ.ศ. 2535
จากนั้นจึงเริ่มทำงานที่สยามสปอร์ตซินดิเคท ด้วยการแปลข่าวภาษาอังกฤษจากสำนักข่าวรอยเตอร์และเอเอฟพี โดยใช้นามปากกาว่า JACKIE (มาจากชื่อของแจ็ก ชาร์ลตัน อดีตปราการหลังทีมชาติอังกฤษและลีดส์ ยูไนเต็ด และเป็นพี่ชายแท้ ๆ ของเซอร์บ็อบบี ชาร์ลตัน) รวมทั้งเขียนคอลัมน์เกี่ยวกับฟุตบอลสเปนด้วย ซึ่งยังไม่เป็นที่คุ้นเคยของคนไทยในขณะนั้น ซึ่งทางสยามสปอร์ตฯ ต้นสังกัดได้ส่งไปเรียนภาษาสเปนที่จุฬาลงกรณ์มหาวิทยาลัย
จนกระทั่งผ่านไป 4 ปี ทางต้นสังกัดได้ส่งไปเป็นผู้สื่อข่าวประจำกรุงลอนดอน ประเทศอังกฤษ เป็นเวลา 2 ปี ตามนโยบายของต้นสังกัด โดยทำหน้าที่เป็นผู้สื่อข่าวตามติดวงการฟุตบอลอังกฤษอย่างใกล้ชิด จากนั้นจึงทำหน้าที่พากย์ที่ยูบีซี ก่อนเปลี่ยนเป็นทรูวิชั่นส์ ในปี 2541 บรรยายคู่กับไพโรจน์ กิ่งแก้ว ก่อนจะเป็นวีรศักดิ์ นิลกลัด
ปัจจุบัน อดิสรณ์ มีตำแหน่งเป็นรองกรรมการผู้จัดการ บริษัท สยามสปอร์ต บุ๊คส์ จำกัด ในเครือสยามสปอร์ตฯ เป็นผู้ประกาศข่าวกีฬาของทางช่อง 7 ผู้พากย์ฟุตบอลทางช่อง 7, พิธีกรรายการเจาะสนาม, รายการสปอร์ตแฟน แฟนซ่า กีฬามัน ร่วมกับ บอ.บู๋ และอีกหลายรายการเกี่ยวกับกีฬา ปัจจุบันเป็นผู้วิเคราะห์ฟุตบอลพรีเมียร์ลีก ทุกวันเสาร์ ช่องทรูพรีเมียร์ฟุตบอล 1 โดยมีทีมฟุตบอลที่ชื่นชอบคือ ลิเวอร์พูล
ผลงานพิธีกร.
 ออนไลน์